📅 1984 | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n- تا ساڵی 985: د.ق، نزیکەی 776 قوتابخانەی کوردیی لە گوندەکانی کوردستاندا داخست.\n- تا ساڵی 986: حدکا 10.758 کەسی لە ئێران کوشتووە، 8.913ی لێ بریندار کردوون، 1.154ی لێ دیل کردوون، 1.421 ئۆتۆمبیلی دوژمنی تێکشکاندووە، 87 دەزگای چەکی قورسی تێکشکاندووە، 32 مۆڵگەی دوژمنی گرتووە، 3 جار مۆڵگەی دوژمنی وێرانکردووە، دەسکەوتی پێشمەرگەکانیش هەر لەم ماوەیەدا، 19 خومپارەهاوێژی جۆراوجۆر، 104 ئاڕ.بی.جی-7، 10 چەکی دوورهاوێژ، 2.738 تفەنگی جۆراوجۆر، 318 گوللەی چەکی قورس، 701 راکێتی ئاڕ.بی.جی، 19 زنجیرە فیشەکی چەکی قورس، 1.690 نارنجۆکی دەستی، 56 دووربین، 96 مەترەلۆز، 166 دەزگای بێتەل، 396.821 فیشەک، 14 نارنجۆک ئەنداز، 8.612 یەدەک، 46 دەمانچە، 5 ئۆتۆمبیل، 106 تفەنگی میلـلی، 5 مووشەک ئەنداز لە جۆری سام-3. هەر لەم ماوەیەدا 1.008 پێشمەرگەی حدکا شەهیدبوون و 555 کەسیش لە خەڵکی مەدەنی شەهیدبوون و 1.044 کەسیش برینداربوون.\n- روودانی شەڕی براکوژی لە گوندی قەڵاسنجی سەرووی ناوچەی زرارەتی، لە نێوان هێزەکانی ینک و بەرەی جوددا، هێزەکانی جود لەبەر نەشارەزایی پەرتەوازە بوون و هەندێکیان لەبەر بێ ئاوی خۆیان دایە دەست هێزەکانی ینک و هەندێکیشیان چوونەوە پاڵ رژێم و هەندێکیشیان شەهید بوون، لە بناری سەفینیش 5 پم حشع یان بەدیل گرت و پاشان گوللە بارانیان کردن کە یەکێکیان نێوی ابو احرار بوو. بە هۆی ئەم دیل کوشتنەی هێزەکانی ینک وە منداڵێکی کورد لە گوندی حوجرانی نزیک شەقڵاوا لێیان تووڕە دەبێت و دەڵێت: جاش لە ئێوە باشترە. ئەم رووداوانە لە کاتی گەرمەی گفتوگۆی ینک دابوو لەگەڵ رژێم.\n- بەپێی ئامارێکی سەربازیی خۆرئاوایی، خەرجیی رژێمی ئێران لە جەنگی ئێڕاق و خۆرهەڵاتی کوردستاندا 3 ملیار و 300 ملیۆن دۆلار بووە.\n- بەستنی کۆنفرانسی سێیەمی کۆمەڵە1 لە ناوچەی مێرگەپانی نزیک سلێمانی، کۆنفرانسەکە جەلال تاڵەبانی و دوکتۆر عەبدولڕەحمان قاسملۆ بەشداریی کاریگەریان تێدا هەبوو، نەوشیروان مستەفا کرایەوە سکرتێر و ئەمانەش بوونە ئەندامانی سەرکردایەتی: مولازم عومەر عەبدوڵڵا، فەرەیدون عەبدولقادر، قادر حاجی عەلی، مەلا بەختیار، جەبار فەرمان، کۆسرەت رەسوڵ و ئازاد هەورامی، ئەمانەش بوونە جێگری سەرکردایەتی: حەسەن کوێستانی، عومەر فەتاح، حەمە تۆفیق رەحیم و دوکتۆر خەسرەو. ئەم کۆنفرانسە بووە هۆی دابڕانێکی گەورە لە نێو ریزەکانی کۆمەڵە1 دا، کە هەندێکیان بە نهێنی بە نێوی ئاڵای شۆڕشەوە کاریان دەکرد و پاشان لە کۆمەڵە1 جوودا بوونەوە.\n- چەند رۆژێک دوای کۆنفرانسی سێیەمی کۆمەڵە1، یەکێتی شۆڕشگێرانی کوردستان کە باڵێکی نێو ینک بوو، لە مێرگەپان کۆنفرانسیان بەست و ئەمانە بوونە ئەندامانی سەرکردایەتی: فوئاد مەعسوم، نازم عومەر، پێشەوا تاڵەبانی، شەوکەت حاجی موشیر، سەربەست بامەڕنی، حاکم عومەر، کەمال فوئاد، خدر مەعسوم، شێخ دارا، شێخ عەلی حەمە ساڵح، شێخ محەمەد و حەمەی فەرەج.\n- پاش کۆنفڕانسەکانی کۆمەڵە1 و یشک، ئاڵوگۆرێکی گەورە بەسەر مەڵبەندەکانی ینک دا هات، بەم شێوەیە: مەڵبەندی یەک - جەبار فەرمان، مەڵبەندی دوو - قادر حاجی عەلی، مەڵبەندی سێ - حەمەی فەرەج و مەڵبەندی چوار - کۆسرەت رەسوڵ.\n- لە یادی دووسەدهەمین ساڵڕۆژی دروستکردنی شاری سلێمانیدا، یەکێتی نووسەرانی کوردستان، بەرنامەیەکی فراوانی بەم بۆنەیەوە بۆ ئاهەنگ گێران سازکرد، و دەنگی گەلی کوردستانیش رۆژانە وەکو یادەوەریی شاری سلێمانی گەشتی ریچی بۆ سلێمانی بڵاوکردەوە.\n- کۆچی دوایی هۆزانەوانی کورد جگەرخوێن، لە وڵاتی سوید، پاشان لەسەر وەسیەتی خۆی تەرمەکەی برایەوە شاری قامیشلۆ و لە ماڵەکەی خۆیدا نێژرا، کە نیو ملیۆن کەس بەشداریی ڤیستیڤالی ناشتنەکەیی کرد.\n- جیابوونەوەی دەستەیەک لە حشع، کە بەنێوی حشع - رێکخراوە بنچینەییەکانەوە کاریان دەکرد.\n- لابردنی بڕیاری لەسێدارەدان لە نێو یاسای تورکیدا، بەڵام ئەم یاسایە هەروەکو مەرەکەبی سەر کاغەز مایەوە.\n- شەهیدبوونی بارزان بە تۆپباران لە گوندی شیرەمەڕ، نێوبراو پێشمەرگەیەکی ئازای پاسۆک بوو.\n- شەهیدبوونی بەیان عومەر شەریف.\n- کوژرانی رەسوە سوور لەلایەن ینک.\n- کۆچی دوایی مێژوونووسی بەنێوبانگ تۆفیق وەهبی لە شاری لەندەن، نێوبراو لەسەر وەسیەتی خۆی هێنرایەوە بۆ کوردستان و لەسەر چیای پیرەمەگروون بە خۆپیشاندانێکی جەماوەریی مەزنەوە نێژرا.\n- کۆچی دوایی نووسەر ئەمین میرزا کەریم.\n- کۆچی دوایی گۆرانیبێژ قادری حاجی حوسەین.\n- کۆچی دوایی موزیکژەن میرزا مەحمود.\n- کۆچی دوایی فارسی رەحیمە کوردە، نێوبراو پێشمەرگەیەکی سووپاکەی شێخ مەحمود بوو.\n- کوژرانی خولەی حەمە بۆر لە یانەی پارێزەران لە شاری سلێمانی، نێوبراو هەوادارێکی ینک بوو.\n- بەستنی میهرەجانی تیپە بێگانەکان لە هۆڵندا، کورد بە شانۆیی بیرم کەوتەوە لە نووسین و دەرهێنانی سالار عومەر قەراخی بەشداریی کرد.\n 📕 پەڕتووک | 🏳 کوردیی ناوەڕاست | ئه‌کره‌می مه‌حموودی ساڵحی ره‌شه - شاری سلێمانی - پێداچوونه‌وه و پێشه‌کیی د. عیزه‌دین موسته‌فا ره‌سوڵ - به‌رگی دووه‌م - چاپی دووه‌م - چاپخانه‌ی دار الحریه - به‌غداد - 1989. لاپەڕە: 56\n 📕 پەڕتووک | 🏳 کوردیی ناوەڕاست | کلۆدیۆس جیمس ریچ - گه‌شتی ریچ بۆ کوردستان 1820 - وه‌رگێرانی له عاره‌بییه‌وه: موحه‌مه‌د حه‌مه باقی - چاپی یه‌که‌م - ته‌ورێز - 1992. لاپەڕە: 449\n 📕 پەڕتووک | 🏳 کوردیی ناوەڕاست | له‌تیف قه‌راخی - مام ئیبراهیمی نه‌ته‌وه‌یی و داستانه خوێناوییه‌که‌ی ئه‌زمه‌ر و کۆمه‌ڵه داستانێکی تر - رۆمانه شیعر - چاپی یه‌که‌م - چاپخانه‌ی سلێمانی - 1993. لاپەڕە: 128\n 📕 پەڕتووک | 🏳 کوردیی ناوەڕاست | که‌ریمی حیسامی - له بیره‌وه‌رییه‌کانم, 1970 - 1975 - به‌رگی چواره‌م - ستۆکهۆڵم - 1990. لاپەڕە: 24\n 📕 پەڕتووک | 🏳 کوردیی ناوەڕاست | ڕێباز - قه‌ندیل به‌غدای هه‌ژاند - یاداشتی پێشمه‌رگایه‌تی 1980-1988 - به‌شی دووه‌م - چاپخانه‌ی وه‌زاره‌تی رۆشنبیری حوکومه‌تی هه‌رێمی کوردستان - 1993. لاپەڕە: 99\n 📕 پەڕتووک | 🏳 کوردیی ناوەڕاست | ڕێباز - قه‌ندیل به‌غدای هه‌ژاند - یاداشتی پێشمه‌رگایه‌تی 1980-1988 - به‌شی دووه‌م - چاپخانه‌ی وه‌زاره‌تی رۆشنبیری حوکومه‌تی هه‌رێمی کوردستان - 1993. لاپەڕە: 105\n 📕 پەڕتووک | 🏳 کوردیی ناوەڕاست | جه‌لیل گادانی - 50 ساڵ خه‌بات - کورته مێژوویه‌کی حیزبی دیموکراتی کوردستانی ئێران - به‌رگی یه‌که‌م - چاپخانه‌ی وه‌زاره‌تی رۆشنبیریی هه‌رێمی باشووری کوردستان - بێ به‌روار. لاپەڕە: 338\n 📕 پەڕتووک | 🏳 کوردیی ناوەڕاست | جه‌لیل گادانی - 50 ساڵ خه‌بات - کورته مێژوویه‌کی حیزبی دیموکراتی کوردستانی ئێران - به‌رگی یه‌که‌م - چاپخانه‌ی وه‌زاره‌تی رۆشنبیریی هه‌رێمی باشووری کوردستان - بێ به‌روار. لاپەڕە: 322\n 📒 گۆڤار | 🇸🇦 عربي | هه فوت - مجله کردیه مستقله - العدد 7 - سویسرا - اواخر نیسان 1995. صفحة: 8\n👁 ئەم بابەتە 14,901 جار بینراوە


لە باکوری کوردستان و تورکیا خۆپیشاندانی فراوان ئەنجامدرا – کوردی – RojNews.News\n22/06/2020 - 3:04:01 pm\nهەینی, 5 يون 2020 – 19:10 ڕۆژنیوز – ناوەندی هەواڵەکان\nدوێنێ مافی پارێزبەندی لەیلا گوڤەن پەرلەمانتاری هەدەپەی جۆلەمێرگ، موسا فارسئۆغوللاری، پەرلەمانتاری هەدەپەی ئامەد و ئەنیس بەربەریئۆغلۆ، پەرلەمانتاری جەهەپەی ئیستەنبوڵ لە پەرلەمانی تورکیا هەڵگیرا، دوای چەند کاتژمێرێک هەرسێ پەرلەمانتارەکە دەستگیرکران، دژی ئەو بڕیارە ئەمڕۆ لە زۆرێک لە شارەکانی باکوری کوردستان و تورکیا خۆپیشاندان ئەنجامدرا.\nڕێکخستنی هەدەپەی مێردین بە ئامانجی شەرمەزارکردنی لێسەندنەوەی مافی پەرلەمانتاری ٣ پەرلەمانتارەکە، کۆنفڕانسێکی ڕۆژنامەنووسیان ئەنجامدا، بەڵام پۆلیسی تورک ڕێگەی نەدا و دەرگای بالەخانەی هەدەپەیان گەماڕۆدا، ئەندامانی هەدەپە دواتر دەستیان بە وتنەوەی دروشمی ‘فشارەکان تێکمانناشکێنن’ کرد، ساڵح کودای هاوسەرۆکی هەدەپەی میردین، ڕایگەیاند کە ئەو سێ پەرلەمانتارە بە دەنگی گەل هەڵبژێردراون و بەم شێوەیە ناڕەزایی دەربڕی: “ئێمە دەمانەوێت مافی دیموکراتی خۆمان بەکاربهێنن و لێدوان بدەین،” بەڵام هێزەکانی پۆلیس ڕێگەیان نەدا ئەندامانی هەدەپە ڕاگەیەنراوەکەیان بخوێننەوە.\nلە شڕناخیش بەهەمان ئامانج لەبەردەم باڵەخانەی هەدەپە ڕاگەیەنراوێک بڵاوکرایەوە، لە چالاکیەکەدا پانکارتی ‘ئێمە خۆمان ڕادەستی کودەتاچیەکان ناکەین’ بەرزکرایەوە، حەسەن ئوزگونەش و نوران ئیمیر پەرلەمانتارانی هەدەپەی شڕناخ، هاوسەرۆکی شارەوانیەکان، چالاکوانانی بزوتنەوەی ژنانی ئازاد و زۆر کەسی تر بەشداریان لە چالاکیەکەدا کرد.\nئوزگونەش قسەی کرد و ڕایگەیاند: بە لێسەندنەوەی مافی پارێزبەندی هەڤاڵانمان، کودەتا ئەنجامدرا، ئێمە لەدژی کودەتاچیەکان دەنگمان بەرزدەکەینەوە، تێکۆشانمان تا گەیشتن بە ئامانج بەردەوام دەبێت، هیچ کاتێک سەرمان دانەنەواند و ئەژنوومان نەخستە سەر عەرز و هیچ کاتێکیش سەرمان دانانەوێنین.\nدواتر دروشمی ‘ بەرخۆدان ژیانە’ و ‘لەیلا گیوڤەن ئابڕۆمانە’ وترانەوە.\nڕێکخستنی هەدەپەی ئەدەنەش لە پارکی عابدین دینۆ چالاکی ئەنجامدا و دەستگیرکردنی پەرلەمانتارانی شەرمەزار کرد، هێزەکانی ڕەنج و دیموکراسی پشتگیریان لە چالاکیەکە کرد، محەمەد کاراکش هاوسەرۆکی هەدەپەی ئەدەنە لە چالاکیەکەدا قسەی کرد و ئاماژەی بە لێسەندنەوەی مافی پەرلەمانتاری پەرلەمانتاران کرد و وتی: بە شێوەیەکی نایاسایی مافی پارێزبەندی ٣ پەرلەمانتاریان سەندەوە، ئێدی فاشیزم لە بەرزترین ئاستدایە، ئەوان هەرچییەک بکەن، شکستیان نزیک بووەتەوە.\nپلاتفۆرمی ڕەنج و دیموکراسیی مێرسینیش، لە لقی گەنەل ئیشی میرسین کۆنفڕانسی ڕۆژنامەنووسی ئەنجامدا و دەستبەسەرداگرتنی ئیرادەی گەلیان شەرمەزار کرد.\nهەدەپەی ئەسکەندەرونیش لە باڵەخانەی پارتەکەیان کۆنفڕانسی ڕۆژنامەنووسی ئەنجامدا و لێسەندنەوەی مافی پارێزبەندی پەرلەمانتارانی شەرمەزار کرد، هولیا ئاتەش هاوسەرۆکی هەدەپەی ئەسکەندەرون قسەی کرد و وتی،”ئێمە لەدژی ئەم دەستبەسەرداگرتنە بیدەنگ نابین، بە بەرەی فاشیزمی ئاکەپە و مەهەپە دەڵێین، لەیلا گوڤەن و مووسا فارسئۆغوللاری ئێمەین و بە دەنگی گەل هەڵبژێردراون، تێکۆشانیان تێکۆشانی ئێمەیە.\nڕێکخستنی هەدەپەی ئەنتاڵیا لە بالەخانەکەی ڕاگەیەنراوێکی بڵاوکردەوە و لێسەندنەوەی مافی پاریزبەندی پەرلەمانتارانی شەرمەزار کرد، موحسین تاشان هاوسەرۆکی ڕێکخستنی هەدەپەی ئەنتاڵیا ڕایگەیاند کە ئەوان لەدژی دەستبەسەرداگرتنی ئیرادەی گەل بەردەوامی بە تێکۆشانیان دەدەن.\nلە شارەکانی روحا، دیلۆک، سەمسوور، مانیسا، موغلا، ئایدن، ئێلح، ئیستەنبوڵ، ئەنقەرە چاناکالە و سێرتیش چالاکی ئەنجامدران و ناڕەزایی و تووڕەیی لەبەرانبەر لێسەندنەوەی مافی پارێزبەندی پەرلەمانتاران فراوان دەبێت.\nتورکیا هێزی زۆر و شۆفڵ و حەفارەی هێنایە برادۆست


حوکمى تاشینى موی بەر و دواوە بۆ پیاوان و ئافرەتان: ماڵپەڕی وەڵامەکان\nپاك و خاوێنىڕەفتارە سروشتیەکانحوکمى تاشینى موی بەر و دواوە بۆ پیاوان و ئافرەتان\nحوکمى تاشینى موی بەر و دواوە بۆ پیاوان و ئافرەتان\nحوکمى تاشینى موی بەر و دواوە بۆ پیاوان و ئافرەتان چیە ؟ تا چەند ڕۆژ دروستە لا نەبرێت؟ وە ئایا واجبه توکی گون و دواوە لا ببرێت ؟ وە ئایا خۆ پاککردنەوە بە کلێنس و پەڕۆ دروستە؟\nسەبارەت بە مووى بەر لەپێغەمبەرەوە ﷺ سابت بووە کەبەڵگەیە لەسەر دروستێتی تاشینی موی بەر هەروەک فەرموویەتی : ((خَمْسٌ مِنَ الْفِطْرَةِ : الاِسْتِحْدَادُ ، وَالْخِتَانُ ، وَقَصُّ الشَّارِبِ ، وَنَتْفُ الإِبْطِ ، وَتَقْلِيمُ الأَظْفَارِ))رواه البخاري .\nواتە : پێنج ڕەفتار هەن لە سروشتی ئادەمیزادن و لە سوننەتەكانی ئاینن : بەر تاشین و خەتەنە كردن و سمێڵ گرتن و هەڵكەندنی مووی بن باڵ و نینۆك قرتاندن . .\nوە پێغەمبەر ﷺ لایەنی زۆرەکەی دەست نیشان کردووە کەنابێت لەوە زیاتر پشت گوێ بخرێت کەئەویش بریتی یە لە چل ڕۆژ ، هەروەک ئەنەسی کوڕی مالیک رضي الله عنه گێڕاویەتیەوە ودەڵێت : " وقت لنا في قص الشارب ، وتقليم الأظافر ، ونتف الإبط ، وحلق العانة ألا يترك أكثر من أربعين يوماً " رواه البخاري 10/284 ومسلم 1/222 .\nواتە : پێغەمبەر ﷺ کاتی کورت کردنەوەی سمێڵ ، وکردنی نینۆک ، وهەڵکەندنی توکی بن باڵ ، وتاشینی موی بەری بۆ دەست نیشان کردین بەوەی کە نابێت زیاد لە چل ڕۆژ تێپەڕ بکات .\nوە سەبارەت بە موی گون و دواوە (کۆم) گەر پیسی پێوەی دەلکا ئەوا لادەبرێت و دەتاشرێت ، بۆیە لابردنی کارێکی چاک وپەسەندە .\nدواتر ئافرەتان لەم بابەتەدا واتە : تاشینی موی بەر ولابردنی موی بن باڵ هەمانی حوکمی پیاوانیان هەیە ، والله تعالى أعلم .\nوە دروسته کلێنس و پەڕۆ و هاوشێوەکانیان بەکار بهێندرێت بۆ خۆ پاک کردنەوە ،وە کافیە گەر جێگا پیسیەکە بەتەواوی پاک بکاتەوە ، بەڵام باشتر وایە ئەو شتەی خۆی پێ پاک دەکرێتەوە تاک بێت واتە : سێ بەرد یاخۆد سێ کلێنس ، وە واجبە ونابێ لەسێ جار کەمتر پیا بهێندرێت و واجب نییە لەپاش بەتەواوی سڕینی وپاک کردنەوەی ئاو بەکار بهێندرێت بەڵام سوننەتە .\nئایا لابردنی مووی دەست و قاچ و سنگ دروستە؟ ئایا حوكمى لادانى مووى ده‌ست و پێ چی یه؟ ئایا حوكمی درێژكردنەوەی نینۆك چیە ئەگەر پاك وخاوێن بێت، وە ئایا كورت كردنەوەی سوننەتە یان فەرزە؟  ئایا سوننەت كردنی ئافرەت دەبێتە هۆی لاواز بوونی ئاستی جنسی ئافرەت و زیانی پێ دەگەیەنێت؟ ئایا خەتەنە کردن بۆ ئەو کەسەى کە تازە موسڵمان دەبێت واجبە ، وە چ کاتێ دەبێ خەتەنە بکات؟\nسەردان: ٦,٤٦٢ بەش: ڕەفتارە سروشتیەکان\nپرسیاری دواترحوكمی چارە سەر کردن بە (التنويم المغناطيسي) پرسیاری پێشترنەچوون بۆ جەماعەت لەبەر نەخۆشی


به‌سه‌رپه‌رشتی یه‌كێتی ناوه‌ندی شه‌تڕه‌نجی عێراق و له ژێر چاودێری ئه‌سعه‌د ئیسماعیل ڕێكخه‌ری نێو ده‌وڵه‌تی و ناوبژیوانی جیهانی یاری شه‌تڕه‌نج ، له شاری سلێمانی و له نێو هۆڵی هۆتێل میهراكۆ پاڵه‌وانێتی شه‌تڕه‌نجی میهراكۆی نێو ده‌وڵه‌تی ده‌ستی پێكرد كه زیاتر له 40 یاریزان تێیدا به‌شدارن .\nكاتژمێر 6:00 ی ئێواره‌ی ڕۆژی پێنج شه‌ممه 2 ی ئه‌یلولی 2021 و به ئاماده‌بوونی هه‌ریه‌ك له ئه‌ندامانی یه‌كێتی ناوه‌ندی شه‌تڕه‌نجی عێراق و كوردستان و لقی سلێمانی یه‌كێتییه‌كه یارییه‌كانی پاڵه‌وانێتی شه‌تڕه‌نجی میهراكۆی نێو ده‌وڵه‌تی له نێو هۆڵی هۆتیڵ میهراكۆ ده‌ستی پێكرد .\nسه‌باره‌ت به ئه‌نجام دانی پاڵه‌وانێتیه‌كه و شێوازی به‌ڕێوه چوونی یارییه‌كانی ، زرنگ سه‌لاَح جێگری سه‌رۆكی یه‌كێتی ناوه‌ندی شه‌تڕه‌نجی كوردستان له لێدوانێكی تایبه‌ت به پێَشمه‌رگه سپۆرت ووتی ، ئه‌م پاڵه‌وانێتییه كه پاڵه‌وانێتی كراوه‌ی میهراكۆی نێو ده‌وڵه‌تی یه و هۆتێل میهراكۆ به سوپاسه‌وه سپۆنسه‌ری كردووه له به‌رواری 2 تا 8 ی ئه‌یلولی 2021 به‌رده‌وامی ده‌بێت كه تێیدا یاریزانانی پاڵه‌وانی هه‌ڵبژارده‌ی عێراق و باشترینه‌كانی كوردستان و ناوه‌ڕاست و خواروی عێراق تێیدا به‌شدارن جگه له به‌شداری یاریزانانی ولاَتی ئێران .\nزرنگ ووتیشی ، ئێمه وه‌ك یه‌كێتی ناوه‌ندی شه‌تڕه‌نجی كوردستان به گرنگی ده‌زانین یانه‌كان و یه‌كێتییه‌كان گرنگی به یاری شه‌تڕه‌نج بده‌ن ئه‌وه‌ش به‌هۆی ئه‌وه‌ی ئه‌م یارییه به یاری زیره‌كی ناوزه‌ند ده‌كرێت و سودی بۆ مێشك هه‌یه له هه‌موو ته‌مه‌نه‌كان .\nدواجار ، جێگری سه‌رۆكی یه‌كێتی ناوه‌ندی شه‌تڕه‌نجی كوردستان ووتی ، یاریه‌كانی پاڵه‌وانێتییه‌كه به شێوه‌ی سویسری و به نۆ جه‌وله به‌ڕێوه ده‌چێت و له كۆتایش خه‌لاَتی شه‌ش پاڵ‌ه‌وانی پله‌كانی یه‌كه‌م تا شه‌شه‌می ڕیزبه‌ندی ده‌كرێن .


بەیاننامەیك لە وەزارەتی كاروباری شەهیدان و ئەنفالكراوانەوە\nبەیاننامەیك لە وەزارەتی كاروباری شەهیدان و ئەنفالكراوانەوە\nوەزارەتی كاروباری شەهیدان و ئەنفالكراوانی حكومەتی هەرێمی كوردستان لەیادی ٣٣ ساڵەی كیمیا بارانكردنی بالیسان و شێخ وەسانان و دۆڵی خۆشناوەتی بەیاننامەیەكی بڵاوكردەوە.\nبەیاننامەی وەزارەتی كاروباری شەهیدان و ئەنفالكراوان لەیادی ۳۳ ساڵەی بەركەوتووانی كیمیابارانكردنی بالیسان و شێخ وەسانان و دوڵی خۆشناوەتی.\nخەڵكی خۆڕاگر و تێكۆشەری دۆڵی خۆشناوەتی\n۳۳ ساڵ لەمەوبەر لە ۱٦ / ٤ / ۱۹۸۷ رژێمی بەعسی لەناوچوو تاوانێكی تری خستە سەر ئەو تاوانانەی كەلە چوارچێوەی كۆمەڵكوژی و لەناوبردنی گەلی كوردستان جێبەجێی دەكرد، لەو روژەدا رژێمی لەناوچوو بەچەكی قەدەغەكراوی كیمیاوی گوندی شێخ وەسانان و بالیسان و گوندەكان دۆڵی خوشناوەتی چەند جارێك بۆمباران كرد و لەئەنجامدا چەندین قوربانی شەهید و برینداری لێكەوتەوە.\nهەر ئەوكات ژمارەیەك لە بریندارەكان دوور لەهەموو بەهایەكی مرۆڤایەتی لەلایەن رژێمەوە زیندەبەچاڵكران كە لە دوای روخانی ڕوفاتی ژمارەیەك لەو شەهیدانە لە گۆرێكی بەكۆمەڵدا لەكارگەی قیری هەولێر دۆزرانەوە و گەرێندرانەوە زیدی باوك وباپیرانیان و بەخاك سپێردرانەوە.\nبەشێكی زۆری بەركەوتووانی چەكی كیمیاوی ئەو ناوچانەش كە ڕزگاریان بوو تائێستاش ئاسەواری ئەو چەكە بە جەستەیانەوە ماوە و كاریگەری لەسەر تەندرووستیان درووستكردووە.\nخەڵكی خۆراگری بالیسان و شیخ وەسانان و دوڵی خۆشناوەتی.\nمێژوو شاهیدی خۆراگری و قوربانیدانی ناوچەكەتان دەدات كەهەردەم پشتیوان و پاڵپشتی شۆرشەكانی گەلی كوردستان بوون و لەمێژووی كوردایەتیدا لاپەرەی رەنگین بەخوێنی قوربانیدانتان نەخشاندوە.\nبەرگری و خۆڕاگریتان لەبەرانبەر مەترسیدارترین چەكی كۆكوژی كیمیاوی شكستی بە پیلانی دوژمنان هێنا و ئێوەش سەربەرزانە لە سەر خاكەكەی خۆتان مانەوە.\nئێمە لە وەزارەتی كاروباری شەهیدان و ئەنفالكراوان خزمەتی زیاتری كەسوكاری سەربەرزی شەهیدان و ئەنفالكراوان و بەركەوتوانی چەكی كیمیاوی و تاقانەكانی جینوساید لەو سنوره و هەموو كوردستان بە ئەركی سەرشانمان دەزانین.\nكەسوكاری سەبەرزی شەهیدان\nلە كاتێكدا ئێمە یادی ۳۳ ساڵەی بەركەوتووانی كیمیابارانی ناوچەكەتان دەكەینەوە كوردستان لە قۆناغی خۆپارێزی لە مەترسییەكانی ڤایرۆسی كۆرۆنادایە و لەبەر پابەندبوون بە ڕێكار و ڕێنماییە تەندرووستییەكان نەتوانرا وەك ساڵانی\nپێشوو مەراسیمی شایستە بۆ یادی شەهیدەكانمان بكەینەوە، لەگەڵ ئەوەی بۆ هەمیشە یادی شەهیدانمان بەرز ڕادەگرین هەوڵەكانی وەزارەتی كاروباری شەهیدان و ئەنفالكراوان بەرێگار و شێوازی تر بەردەوامە بۆ ئەوەی ئەو تاوانانەی بەرانبەر گەلی كوردستان كراون لەسەر ئاستی نێودەوڵەتی بناسرێن .\nدرود بۆ روحی پاكی شەهیدانی بالیسان و شیخ وەسانان و دوڵی خۆشناوەتی و سەرجەم شەهیدانی كوردستان\nسەربەرزی بۆ كەسوكاریان\nوەزارەتی كاروباری شەهیدان و ئەنفالكراوانی حكومەتی هەرێمی كوردستان


لەبارەی ئەنجامدانی هەڵبژاردن\nلە کۆبوونەوەی هێزە سیاسیەکـان و سەرۆک وەزیران و کۆمسیۆن کۆتایی هات و بەکۆی دەنگ جەخت لەوە کرایەوە هەڵبژاردنی پێشوەختی لەکاتی خۆیدا ئەنجام بدرێت و چەند بڕیارێکی دیکەش لەوبارەیەوە دران.\nئەمڕۆ شەممە 7ی ئابی 2021، لە کۆشکی حکومەتی عێراق، بە سەرۆکایەتی مستەفا کازمیی سەرۆک وەزیران و بە ئامادەبوونی بەرپرسانی باڵای هێزە نیشتیمانییەکان و سەرۆکی ئەنجومەنی نوێنەران و سەرۆکی ئەنجومەنی باڵای دادوەری و کۆمیسیۆنی هەڵبژاردن و نوێنەری نەتەوە یەکگرتووەکان لە عێراق کۆبوونەوەیەک لەبارەی پرسی هەڵبژاردنی پێشوەختەوە بەڕێوەچوو.\nبەگوێرەی ڕاگەیەنراوێکی نوسینگەی ڕاگەیاندنی سەرۆک وەزیران، لە کۆبوونەوەکەدا کۆمیسیۆنی هەڵبژاردنەکان ڕاپۆرتێکی پێشکەشکردووە سەبارەت بە ئامادەکارییە تەکنیکییەکانی و جەختیکردووەتەوە کە توانایان هەیە لە کاتی خۆیدا لە (10ی تشرینی یەکەم) هەڵبژاردن ئەنجام بدەن.\nئەوەش هاتووە، مستەفا کازمی جەختی کردووەتەوە لەوەی، حکومەت پابەندە بە ئەنجامدانی هەڵبژاردن لە وادەی دیاریکراوی خۆیدا و ڕایگەیاندووە، "توانای دابینکردنی کەشێکی گونجاومان هەیە بۆ بەڕێوەبردنی هەڵبژاردەکان."\nهەر بەگوێرەی ڕاگەیەنراوەکە، "هێزە سیاسییە نیشتیمانییەکان بە کۆی دەنگ لەسەر ئەوە رێککەوتوون کە لە 10ی تشرینی یەکەمدا هەڵبژاردن ئەنجام بدرێت."\nهاوکات سەرۆک وەزیرانی عێراق، داواشی لەو لایەنانە کردووە کە بایکۆتی هەڵبژاردنەکەیان کردووە، لە بڕیارەکەیان پاشگەزببنەوە و هەروەها پێشنیازی پێکهێنانی لیژنەیەکی لە لایەنە سیاسییەکان کردووە بۆ گفتوگۆکردن لەگەڵ لایەنە بایکۆتکارەکان بۆ پاشگەزبوونەوەیان لەو بڕیارە.\nلەلایەکی دیکەوە بەوتەی چەند کەسێکی بەشدار لە کۆبوونەوەکە، لە کۆبوونەوەکەدا ئەم بڕیارانە دراون:\n٭دەرئەنجامەکانی هەڵبژاردن دوای 24 کاتژمێر ئاشکرا دەکرێت.\n٭ کارتی کاتی دەنگدان لە دەنگدەر وەردەگرێتەوە لە دوای دەنگدان.\n٭هەموو کاندیدێک دوای سێ ڕۆژ وردەکـاری دەنگـەکانی خۆی وەردەگرێتەوە.\nڕۆژی 10ی ئۆکتۆبەر هەڵبژاردن ئەنجامدەدرێت.


ANF | باهۆز ئەرداڵ: ئێمە ئامادەین دیالۆگ لەگەڵ پەدەکە بکەین -١-\nباهۆز ئەرداڵ: ئێمە ئامادەین دیالۆگ لەگەڵ پەدەکە بکەین -١-\nباهۆز ئەرداڵ ئەندامی فەرماندەیی بڕیارگەى ناوەندی داوای لە هێزەکانی پێشمەرگە کرد "با بە گەمەکان فریو نەخۆن"، چونکە ئەگەری روودانی هەر شەڕێک لە بەرژەوەندیی ئاکەپە – مەهەپەدا دەبێت. ئەرداڵ راشیگەیاند، ئێمە بۆ دیالۆگ ئامادەین.\nشه‌ممه, 21 Nov 2020, 13:26\nباهۆز ئەرداڵ ئەندامی بەڕێوەبەریی بڕیارگەى ناوەندەیی فەرماندەیی گەل (نەپەگە) بۆ رادیۆ دەنگی وڵات قسەى کرد و رایگەیاند، سەرباری هەموو هۆشدارییەکان هێزەکانی پێشمەرگە بە چەکی قورس چوونە ناوچەکانی گەریلا و ئەوەش بووە هۆی روودانی شەڕ.\nئەرداڵ رایگەیاند، ئەوان هەرگیز نایانەوێت لە بەرامبەر هێزە کوردییەکاندا شەڕ بکەن و داوای لە فەرماندەکانی پێشمەرگە کرد، نەکەونە ناو ئەو یاری و گەمانەوە، کە دەیانەوێت ئەوان بهێنن و رووبەڕووی گەریلایان بکەنەوە، کە شانبەشانی ئەوان لە سەنگەرەکاندا لە دژی داعش شەڕیان کردووە.\nباهۆز ئەرداڵ ئەندامی بەڕێوەبەریی بڕیارگەى ناوەندیی ناوەندی پاراستنی گەل (نەپەگە) بۆ رادیۆ دەنگی وڵات قسەى کرد و وەڵامی پرسیارەکانی پەیوەندیدار بە چالاکییەکانی گەریلای لە باکووری کوردستان، حەفتانین و هەموو ناوچەکانی بادینان و هەروەها جێگیرکردنی پێشمەرگەکانی گوڵان و رۆژ لە ناوچەى گارە، کە بوونە هۆی روودانی ئاڵۆزی و شەڕ، دایەوە.\nئەرداڵ رایگەیاند، لە کاتی پاییزدا لە لایەکەوە هێرشە داگیرکەرییەکانی دوژمن زیادیان کردووە و لەلایەکی تریشەوە چالاکییەکانی گەریلا بە بەهێزی بەردەوامییان هەیە. ئەرداڵ باسی ئەوەیکرد، لەو شەڕەدا هەندێک لە فەرماندە هێژاکانیان شەهیدبوون و وتی، "بەڕاستی هێرشە داگیرکەرییەکانی دوژمنی فاشیست لە کوردستان ئاسایی نییە. هەموو هێزی هەواڵگری و سیخوڕی، تەکنیکی، کۆنترایی و سەربازییان خستووەتەگەڕ. ئومێدێکی زۆریشیان بەو تەکنیکە هەڵچینوە، بەڵام لەم مانگانەى پاییزیشدا گەریلاکانی کوردستان جارێکیتر ئیرادە و هێزی بەرخودانیان بە شێوەیەکی بەهێز نیشاندایەوە. بەوەش بە دوژمنیان نیشاندا، کە ئەو هیوا و ئومێدەى دوژمن، پڕوپاگەندەکانی شەڕی تایبەتیان ناچارن بە تێکشکاندن، ناچارن بەوەى کە پووچ ببنەوە. بە تایبەتی لە ناوچەى سەرحەد لە مانگی تشرینی یەکەمەوە هەزاران سەرباز و کۆنترای سوپای تورک دەستیان بە ئۆپراسیۆن کرد، بەڵام گەریلاکانمان توانییان ئەو ئۆپراسیۆنانە پووچ بکەنەوە، توانییان گورزی گەورە و قورسیان لێ بدەن. دوژمن دانی بە هەندێک لە کوژراوان و برینداران و زیانەکانی خۆیدا ناوە، بەڵام زیانیان زۆر زۆرە، وەڵامی پڕوپاگەندەی شەڕی تایبەتی دوژمن بە بەهێزترین شێوە لەم مانگانەی دوایدا لە ناوچەى سەرحەد بە دوژمن دراوەتەوە. بەو بۆنەیەوە ئێمە سڵاو بۆ بەرخودانی هەموو گەریلاکانی ناوچەى سەرحەد و هەموو گەریلاکانی کوردستان دەنێرین. ئێمە ئەو بڕیارانەى ئەوان، لێھاتوییان، لێدانیان لە دوژمن پیرۆز دەکەین و ئێمە دەڵێین؛ دەستتان خۆش بێت".\n"فیداکاریی فەرماندە گەریلاکان بووە وانەیەک بۆ دوژمن"\nئەرداڵ باسی ئەوەیکرد، نەک تەنها لە ناوچەى سەرحەد، بەڵکو لە هەموو ناوچەکانی باکووری کوردستان بەرخودانی گەریلا هەیە و بۆ نمونە فەرماندە عەگید جڤیان دوای ئەوەى گورزێکی گەورەی لە دوژمن دا و دەستەى بەڕێوەبەریی ئۆپراسیۆنەکەى لە ناوبرد بە قارەمانی شەهید بوو. ئەرداڵ باسی ئەوەشیکرد، ئەو بەرخودانەی فەرماندەکان و شەڕڤانانی گەریلای ئازادی وانەیەک بوو بۆ دوژمن و وتی، "فەرماندەکانمان بە ورەیەکی فیداییانە لە سەنگەرەکانی پێشی پێشەوەدا شەڕ دەکەن. لەو هێرشەدا ئێمە شەهیدمان دا، وەک فەرماندەمان لە بۆتان عەگید جڤیان، هەروەها لە دێرسیم، ئەوانە هەموو وانەن و بە دوژمنی دەدەن. ئەوانەش نیشانەى ئەوەن، کە هەموو هەوڵەکان و هێرشەکانی دوژمن بێ ئەنجام بوون. بەرخودان بە شەهادەتی ئەو هەڤاڵانە گەورەتر دەبێت. هیوا و ئومێدی ئازادیی گەلەکەمان زیاتر و بەهێزتر دەبێت. لە سەرەتای شۆڕشەوە تاوەکو ئێستا ئەوە هەر وابووە. لەلایەکەوە ژان و ئازارمان پێدەگەیەنێت و لەلایەکی تریشەوە هیوای سەرکەوتنمان گەورەتر و بەهێزتر دەکات. لە مێژووی بەرخودانی گەریلاکانماندا ئەوە هەمیشە هەر وابووە. بە تایبەتی لە مانگی تشرینی یەکەمدا و هەموو مانگەکانی پاییزدا بەرخودانی گەریلاکانی کوردستان لە باکوور ئەوەى سەلماندووە، کە خاوەنی هەڵوێست و خاوەن هێزێکی شەڕن، کە دوژمنی پێتێکدەشکێنن و هەموو هێرش و هەوڵە داگیرکەرییەکانی دەوڵەتی تورک پووچ دەکەنەوە و بەو شێوەیە ئومێد و هیوای ئازادیی گەلی کورد و کوردستان گەورە و گەورەتر دەکەن. بۆ ئەوەش دەبێت، کە ئەو شەڕە لە مانگەکانی زستانیشدا بەردەوامیی هەبێت. دوژمن چەند لە شەڕ و لەناوبردن و سڕینەوەدا پێداگری دەکات، بە دڵنیاییەوە گەریلاکانی کوردستانیش لە هونەری شەڕدا خۆیان قوڵ دەکەنەوە و هەموو جارێک سەر لە دوژمن دەشێوێنن و تێکدەشکێنن".\n"بێگومان پێشمەرگەکان بۆ ئەوەى ئۆپراسیۆن ئەنجام بدەن بە چڕی و قورسی هاتنە ناوچەکانی گەریلا"\nئەندامی بڕیارگەى ناوەندی فەرماندەیی نەپەگە ئەرداڵ لەبارەى بابەتی هاتنی هێزەکانی گوڵان و رۆژی سەر بە مەسرور بارزانی بۆ ناوچەى چەمانکێ لە گارە، کە بووە هۆی ئاڵۆزی، رایگەیاند، گەریلا هیچ هێرشێکی بۆ سەر هیچ شوێنێکی پێشمەرگە ئەنجام نەداوە. هەموو گەلی کورد هۆشیار و ئاگادارن بەرامبەر ئەوەى لە ناوچەى بادینان روودەدات و وتی، "بڕیارگەى فەرماندەیی ئێمە راگەیاندراوی بلاوکردەوە و گەریلا هیچ هێرشێکی بۆ سەر هیچ شوێنێکی پێشمەرگە ئەنجام نەداوە، گەریلا نەچووە لە زاخۆ، یان لە دهۆک هێرش بکاتە سەر شوێنێکی پێشمەرگە، نەرۆیشتوون هێرش بکەنە سەر شوێنێکی ئەمنیی حکومەتی هەرێمی کوردستان. شتی وا نییە. هێزەکانی پێشمەرگە بە چەکی قورس و زرێپۆش و دۆشکەوە بۆ ئەنجامدانی ئۆپراسیۆن و هێرش هاتنە ناوچەکانی گەریلا. ئەوەش شەڕی لێکەوتەوە. دەبێت لەبارەى ئەو شەڕە و ئەو دۆخەوە گەلەکەمان و رای گشتی راستییەکان بزانێت، دۆخێک نییە کە گەریلا لە بارەگاکانی خۆیان رۆیشتبنە دەرەوە و چووبنە ناوچەکانی پێشمەرگە، یان چووبێتنە شارەکان و شەڕ روویدابێت. هیچ شتێکی لەو شێوەیە نییە. بە پێچەوانەوە هێزەکانی پێشمەرگە بە چەکی قورسەوە هاتن و چوونە ناوچەکانی گەریلا و بە شێوەیەکی ئۆپراسیۆنی و ئەو رووداوە رویدا. بە راستی کاتێک بارەگاکەى ئێمە زانیاریی پێگەیشت راستەوخۆ دەستێوەردانی کرد. ئەگەر دەستێوەردانی نەکردایە ئەوە زیانەکە زۆر زیاتر و گەورەتر روی دەدا، زیانەکان زۆر زیاتر دەبوون. بەڵام ئێمە لەگەڵ شەڕ نین، ئێمە لە بەرامبەر کورداندا هۆکار هەر چییەک دەبێت با ببێت لەگەڵ شەڕ نین. بە ناوی فەرماندەییەکەمانەوە راگەیاندراو بڵاوکرایەوە و ئێمە بەهۆی ئەو رووداوەوە خەمبار و ناڕەحەت بووین. بە خواستی ئێمە رووی نەدا و ئێمە خەمباربوین لەبەر ئەوە ئەنجامێکی لەو شێوەیەی لێکەوتەوە. بەراستیش هەموو گەلی کورد بۆ ئەو رووداوە خەمبار بوون. من لەو بڕوایەدا نیم، کە کوردێکی وڵاتپارێز، خاوەن شکۆ و کەرامەت بەو دۆخە دڵخۆش بوو بێت. بەڵام با هەموو کەس بزانێت، ئێمە لەو رووداوە بەرپرسیار نین، یانی هۆشداری دران و هەر خۆی ئەو ناوچانەى گەریلایان تیادایە، دیار و ئاشکران، گەریلا ئەمڕۆ نەهاتووە بۆ ئەو ناوچانە ئەوە ٣٦ بۆ ٣٨ ساڵە گەریلا لەو ناوچانەدایە و شوێنەکانیان دیارە. تۆ هەستیت بە چەکی قورس، ئۆتۆمبێلی هەمەر و بە ئۆتۆمبێلی زرێپۆش بچیتە ناوچەکانی گەریلا، دیارە بۆ شەڕ دەچیت، بۆ ئۆپراسیۆنێکی تایبەت و ھێرشکردنە. گەریلا لە شوێنی خۆیدایەتی، نەچووە هێرش بکاتە سەر دهۆک یان زاخۆ، یان هێرش بکاتە سەر شوێنی پێشمەرگەکان. ئەوە بەهۆی هەوڵی شەڕی پارتی دیموکراتی کوردستان (پەدەکە)ەوە روویدا.\nئەرداڵ باسی ئەوەیکرد، ئێستاش ئاڵۆزی هەیە و رایگەیاند، ئەوان خاڵی نوێ دروست دەکەن، دەورووبەری ئەو ناوچانە دەگرن، کە گەریلایای تیادایە و چەکی قورس دەهێنن و جێگیری دەکەن. ئەرداڵ هۆشداریی دا، ئەگەر بەو شێوەیە بەردەوامیی پێ بدەن مەترسیی ئەوە هەیە ئەو قەیرانە وەرسوڕێت بۆ شەڕ و وتی، "خۆی لەلایەکەوە هەرێمی باشووری کوردستان لە قەیرانی ئابووریدایە، کێشەى ژیانی هەیە، حکومەت کێشەى زۆری هەیە، کێشەی لەگەڵ بەغدا هەیە، لە لایەکی ترەوە لە کاتێکی وەهادا ئەو هەموو هێزەی پێشمەرگە، ئەو هەموو خەرجی و مەسرەفە و هێنانیان بۆ ناوچەکانی گەریلا روودەدات. ئەوە لە پێناو چیدا؟ ئەوە مەترسیی ئەوەى لێدەکەوێتەوە کە وەرسوڕێت بۆ شەڕێک، ئێستا هیچ شەڕێک نییە، بەڵام بەو رادەیە زیادکردنی هێزی پێشمەرگە بۆ ئەو ناوچەیە و گرتنی زۆر شوێن هەر خۆی لەگەڵ خۆی وروژاندنی شەڕ و مەترسیی شەڕی تیادایە. یانی گەلەکەمان و هەموو رای گشتی لەو رووەوە هۆشیارن و ئێستا دۆخەکە بەو شێوەیە".\n"پەدەکە بەو گەریلایانە دەڵێت داگیرکەر، کە لە سەنگەری شەڕدا لە بەرامبەر داعش دا شانبەشانی پێشمەرگە شەڕیان دەکرد"\nئەرداڵ لەبارەی راگەیاندراوی بەڕێوەبەریی پارتی دیموکراتی کوردستان (پەدەکە)، کە دەڵێت "گەریلاکانی پەکەکە ناوچەکەیان داگیرکردووە" و "پەکەکە رێگا نادات خەڵکی ناوچەکە بگەڕێنەوە سەر گوندەکانیان و زەوی و زاری خۆیان و کاری کشتوکاڵی بکەن" وتی، گەلی کورد مافدارانە گفتوگۆ لەبارەی هۆکارەکانی ئەو قەیرانەوە دەکات، کە قەیرانەکە کێیە و کێ چیدەکات. ئەرداڵ وتیشی، دەبێت گەل، رۆشنبیران، سیاسەتمەداران، رێکخراوەکان و دەزگا کوردی و کوردستانییەکان بە شێوەیەکی بێلایەنانە گفتوگۆ لەبارەى هۆکاری ئەو قەیرانەوە بکەن، کە بۆ چی روویداوە، کام لایەن هەقە و کام لایەن ناهەقە و بە ئەنجامێک بگەن. ئەرداڵ رایگەیاند، لە ئەنجامدا و لەسەر بنەمای بەرژەوەندیی کورد و کوردستان کێ ناهەقە با گوشار بخرێتە سەری تاوەکو ئەو ئاڵۆزیە وەرنەسوڕێت بۆ شەڕێکی گشتی. ئەرداڵ ئەوەشی وت، "ئێستا روونە و هەموو کەس دەزانێت، پەدەکە هێزە تایبەتەکانی خۆی کە پێیان دەڵێن، "پێشمەرگەی رۆژ" و .... هتد لە مەسیفەوە هێناویەتی بۆ ناوچەکانی مەتینا و گارە، واتە هێناونی بۆ ناوچەکانی گەریلا. گەریلا لە ناوچەکانی خۆی و لە شوێنی خۆیدایەتی. پەدەکە دەیەوێت بۆ ئەوە پاساو و بیانوی جۆراجۆر دروست بکات. هەروەها دەیەوێت گەلی کورد قەناعەت بەوە بکات، کە دەڵێت، "گەریلاکانی پەکەکە ئەو ناوچانەیان داگیرکردوە" و ئەوە بە هۆکار و پاساو نیشان بدات. بەراستیش کاتێک ئەوە دەڵێن، من بڕوا ناکەم نەک گەلی کورد، بەڵکو پێشمەرگەکانی خۆیشیان قەناعەت بەو قسانە بکەن. بۆ چی؟ مەگەر گەریلا ئەمڕۆ هاتووە بۆ ئەو ناچانە، ٣٦ بۆ ٣٨ ساڵە گەریلاکانی پەکەکە لەو ناوچانەدان. جا پەدەکە هەندێکجار دەڵێت، "گەریلا هێزێکی بەرخودان و خۆڕاگرە، باشن، ئێمە خوشک و برای یەکترین" و .... هتد. هەندێکجاریش دەڵێن، "گەریلا هێزێکی داگیرکەرە". ئەو نزیکایەتییە هیچ راستگۆی و میسداقیەتێکی تیادا نییە و کەسیش بڕوای پێ ناکات. من نمویەک دەڵێم، لە شەنگالەوە بگرە تاوەکو دەشتی مەخموور، تاوەکو کەرکوک، لە بەرپرسانی سەرەوە بۆ خوارەوەی پەدەکە، هەر کەسێک کاتێک قسەى دەکرد دەیوت، 'گەریلاکانی پەکەکە بەرخودانی پاڵەوانانە دەکەن، قارەمانی دەکەن' و سپاسیان دەکردن و پیرۆزباییان لێدەکردن. دیسانەوە، گەلەکەمان باش دەزانێت، لە ساڵی ٢٠٠٨ دا هێزە فاشیستە داگیرکەرەکانی دەوڵەتی تورک هێرشیان کردە سەر زاپ. هێرشیان کردەسەر ناوەندی بڕیارگەى فەرماندەیی هەپەگە و لەو کاتەشدا لە بەرپرسانی پەدەکەوە بگرە تاەکو سەرۆکی هەرێم، لە سەرەوە بۆ خوارەوە، بەرخودانی گەریلایان لە زاپ پیرۆز کرد، سپاسیان کردن و هەڵوێستیان زۆر باشبوو و دڵخۆشیی خۆیان دەهێنایە زمان. هەندێکجار دەیانوت، "گەریلاکانی پەکەکە قارەمان و وڵاتپارێزن". ئەو کاتە نەیاندەوت، "گەریلا داگیرکەرە" و سپاس و پیرۆزبایین لێدەکردن. ئەو کاتە نەیاندەوت، "گەریلا لێرە چی دەکات، هۆکار گەریلایە". ئەوە ماوەیەک دەڵێن، گەریلا قارەمانە و ماوەیەکی تر دەڵێن، "گەریلا داگیرکەرە، گەریلای تیرۆریستە" و بە زمانی دەوڵەتی تورکی داگیرکەر قسە دەکەن. گەریلا هەر ئەو گەریلایە و شوێنەکەشی هەر ئەم شوێنە بوو، ئەوە چۆن بوو ئەو کاتە دەتوت، گەریلا قارەمانە و ئەمڕۆ بە هەمان ئەو گەریلایە دەڵێیت "تیرۆریست و داگیرکەر". ئەو قسانە هیچ راستگۆی و میسداقیەتیان نییە و کەس بڕوایان پێ ناکات، ئیدی هەموو کەس دەزانێت ئەو قسانە قسەى دەوڵەتی تورکن و تۆش بە دەمی ئەوان قسە دەکەیت".\n'بۆ باشوری کوردستان نەک بوونی پەکەکە، بەڵکو بوونی ٣٧ بارەگای دەوڵەتی تورک کێشەیە'\nباهۆز ئەرداڵ ئەندامی بڕیارگەی ناوەندی فەرماندەیی نەپەگە راشیگەیاند، بوونی گەریلاکانی پەکەکە نە بارگرانبە بۆ سەر هەرێمی باشوری کوردستان و نە کێشەیان بۆ دروست دەکات و جەختی کردەوە کە بە پێچەوانەوە، گەلی باشوری کوردستان هیچ ناڕاحەتیەکی لە بەرامبەر ئەم بابەتە نیە و هیچ ناڕەزایەتیەکیش پیشان نادەن.\nئەردال رایگەیاند ئەو لەو بڕوایەدایە کە پێشمەرگەش لەم بابەتە ناڕاحەت نیە و بەم شێوەیە باسی لێوە کرد:"کێشەی باشوری کوردستان، بوونی پەکەکە نیە، بەڵکو کێشەکەی بوونی ٣٧ بارەگای داگیرکەری تورک و هەواڵگری دەوڵەتی تورکە. ئەوان مەترسین بۆ سەر دواڕۆژی باشوری کوردستان. ئەوەی جێگا تێڕامانە و سەرنجڕاکێشە و پرسیاری لە لای گەلەکەمان دروست کردووە ئەوەیە کە هیچ بەرپرسێکی پەدەکە ناڵێت هێندە بارەگا و دەزگای هەواڵگریی دەوڵەتی تورک لێرە چی دەکەن و بۆچی لێرەن؟ بە پێچەوانەوە پەدەکە دەڵێت، 'با گەریلاکانی پەکەکە بڕۆنە دەرەوە'. ئایا ئەو کاتەی ئێوە تەنگەتاو ببوون، دەوڵەتی تورک هاوکاری کردن؟ کاتێک چەتەکانی داعش هێرشی کردە سەرتان، ئەو ٣٧ بارەگایەی دەوڵەتی تورک هاوکاری کردن یان گەریلاکانی پەکەکە؟ گەریلاکانی پەکەکە چەندین مانگ لە سەنگەرەکاندا شان بە شانی ئێوە لە دژی داعش شەڕیان کرد. واتە ئێستا بانووەکانی پەدەکە لە بەرامبەر گەریلاکان دەیسەلمێنێت کە ئەوان چەند ناحەقن."\n'پەدەکە ناهێڵێت گەل بگەڕێتەوە سەر گوند و زێدی خۆیان'\nئەرداڵ تیشکی خستە سەر لێدوان و راگەیاندنەکانی پەدەکە و رایگەیاند، پەدەکە بیانووی ئەوە دێنێتەوە کە گوایا 'پەکەکە ناهێڵێت گەل بگەڕێتەوە سەر گوندەکانی خۆی' و هەموو رۆژێک چەند گوندێک چۆڵ دەکەن و دەڵێن:" هێندە گوند بە هۆی پەکەکەوە چۆڵن" و وتیشی:"هەموو کەسێک دەزانێت کە ئەمە ناڕاستە. خەڵکی دەڤەری بادینان، خەڵکی زاخۆ و ئامێدی و دهۆک و سیدەکان و دیانا هەموویان باش دەزانن ئەمە راست نیە. با ئەمڕۆ ئاسایش رێگە بدات، گەلی چەمچۆ تا دەگاتە گەلی زاپ و تا هەرێمەکانی ئاڤاشین هەموویان دەگەڕێنەوە سەر گوندەکانی خۆیان. لە نەهڵێوە تا دەگاتە گارێ و برادۆست، هەموو کەسێک دەگەڕێتەوە سەر گوندەکانی خۆی. بە پێچەوانەوە ئەوانن کە ناهێڵن خەڵک بگەڕێتەوە سەر گوندەکانی خۆی. بەرپرسێکی پەدەکە خۆی لە راگەیاندنەکاندا بە ئاشکرایی وتی، 'با خەڵک نەگەڕێتەوە گوندەکانی خۆیان'. ئێستا گەل دەیەوێت بگەڕێتەوە سەر زەویەکانی و بێستان و باخ و زەویەکانی بکێڵێت و دەست بە کشتوکاڵیەکەی بکاتەوە، بەڵام پەدەکە ناهێڵێت و رێگریان لێدەکات. گەل لە گەریلا ناڕاحەت نیە، گەریلا لەو ناوچانەی تێدا جێگیر بووە، هیچ مەترسیەکی بۆ خەڵکی ناوچەکە دروست نەکردووە. خەڵکی باشوری کوردستان ئەمە باش دەزانێت کە هیچ رێگریەکمان نیە بۆ ئەوان یان گەریلا هیچ مەترسیەکیان بۆ دروست ناکات. پەدەکە لەسەر داوای دەوڵەتی فاشیی داگیرکەری تورک ناهێڵێت گەل بگەڕێتەوە سەر گوندەکانی خۆی."\n'یەک پڕۆژەشیان بۆ خزمەتکردنی گەلی ناوچەکە نیە'\nئەرداڵ وتی:"ئێمە دەمانەوێت کاری خزمەتگوزاری پێشکەش بکەین، بەڵام پەدەکە ناهێڵێت. با ئەوان باسی کارەکانی خۆیان بکەن و بزانین چی پڕۆژەیەکی خزمەتگوزاریان هێناوەتە ناوچەکە و گەریلاکانی ئێمە رێگریان لێکردبێت؟ با باسی یەک پڕژە بکەن. هیچ پڕۆژەیەکیان نەبووە. یەک پڕۆژەیان هەبوو، ئەویش ویستیان لە ناوچەکە نەوت دەربهێنن، ئەویش ئێمە هاوکار بووین. کۆمپانیایان هێنایە ناوچەکە و بۆ نەوت گەڕان، هەموو ئەو شوێنانەی بەدوای نەوتدا دەگەڕان، ناوچەی گەریلا بوون. گەریلاکان بە شێوەیەکی سروشتی هاوکاری کردن. با بڵێن، بزانین گەریلا چی رێگریەکی بۆ دروست کردون. با باسی یەک پڕۆژەی خزمەتگوزاریان بکەن بۆ گەلی ناوچەکە کە گەریلا رێگری بۆ دروست کردبێت. بە پێچەوانەوە یەک پڕۆژەیان هێنا و گەریلا بۆیان بوو بە هاوکار و رێزیان لێگرتن.\nئەگەر خزمەتێک بۆ گەلی ناوچەکە بێت، ئەوا ئێمە ئامادەین هاوکاری بکەین. بۆیە ئەو بیانووانەی پیشانی دەدەن، ناڕاستن و گەلی ناوچەکەش ئەمە باش دەزانێت. بەڵام ئەو گەریلایانەی چەندین ساڵە لەم ناوچەیەن و ئێستا پێیان دەڵێن "گەریلا داگیرکەرە و با بڕۆنە دەرەوە'. لە ساڵی ٢٠٠٨دا ئێوە دەتانوت، 'گەریلا قارەمانە، خۆڕاگرە، ناوچەکانمان دەپارێزێت'، ساڵی ٢٠١٣-٢٠١٤ لە شەنگالەوە تا مەخمور، هەوڵێر و کەرکوک کاتێک گەریلا هات بۆ پاراستنتان، دەتانوت، ئێوە قارەمانن، بەڵام ئێستا دەڵێن داگیرکەرن. من ئەمە بە ئاشکرا دەڵێم، خودی پێشمەرگەکانی پەدەکەش نایانەوێت گەریلا لە ناوچەکە بچێتە دەرەوە. چونکە ئەوان دەزانن کە گەریلا بۆ ئەوان پشت و پەنان. ئەوان دەزانن کە لە شەڕی دژی داعش و چەند بارودۆخێکی تردا، گەریلا هاوکاریی گەورەیان کردوون."\nئێمە بۆ دیالۆگ ئامادەین\nباهۆز ئەرداڵ، بۆ ئەوەی رێگای دیالۆگ بگیرێتەبەر، بانگەوازی هەموو گەل و بە تایبەت رۆشنبیران و سیاسەتمەدارانی کورد کرد و وتی:" با گەلەکەمان، بە تایبەت رۆشنبیران و سیاسەتمەداران و هەموو کەسێک ئەوە گوتوبێژ بکات، بڕیار بدەن و با ئەوەش باش بزانن کە ئێمە لە دژی شەڕین و ئێمە بەرژەوەندیەکانی گەلەکەمان لەم شەڕەدا نابینینەوە و بە ئاشکرایی دەڵێین، ئێمە بۆ دیالۆگ ئامادەین. دەبێت ئەم پرسیارە لە پەدەکەش بکرێت، ئایا پەدەکەش ئێستا بۆ دیالۆگ ئامادەیە؟ تەماشای لیبیا بکەن، تەماشای شەڕێ نێوان ئەرمەنستان و ئازەربایجان بکەن کە لە قەرەباغ بەڕێوە دەچێت، بۆ رێککەوتن سەردانی یەکدی دەکن و دانیشتن ئەنجام دەدەن. لەگەڵ ئەوەی دوژمنی یەکتریش، بەڵام دانیشتن ئەنجام دەدەن. بەڵام ئێمەی کورد دانیشتن ئەنجام نادەین، هەوڵ نادەین بە دیالۆگ کێشەکان چارەسەر بکەن. ئێمە بە ئاشکرا دەیڵێین، ئێمە پێشمەرگەکانی باشوری کوردستان بۆ خۆمان وەک دوژمن نابینین، بەڵکو وەکو برا دەیانبینین.\nهەروەها هێز و پارتە سیاسیەکانی باشوری کوردستانیش بۆ خۆمان وەکو هێز و دەستکەوتی کورد دەبینین. بۆیە ئێمە هەمیشە ئامادەین بۆ دیالۆگ، ئایا ئەوانیش ئامادەن؟ ئەگەر ئامادەن لە بەیانی زووتر نیە با دانیشتن ئەنجام بدەین. با بە یەکەوە قسە لەسەر کێشەکان بکەین و چارەسەری بدۆزینەوە. چی پێویست دەکات هێندە هێز رەوانەی ناوچەکە دەکەن، چی پێویستە هێندە خەرج بکەن؟ ئەو پارەیەی لەمەدا خەرجی دەکەن، با لە خزمەتگوزاریەکاندا خەرجی بکەن."\n'نامانەوێت ئەم ئاڵۆزیانە بگۆڕێن بۆ شەڕ'\nئەرداڵ تیشکی خستەسەر مەترسیی ئەوەی ئەو ئاڵۆزیەی لە هەرێمی گارێ بگۆڕێت بۆ شەڕ و رایگەیاند، بە راستی ئەوان نایانەوێت ئەم ئاڵۆزیانە بگۆڕێن بۆ شەڕ و وتی:"ئێمە داواکارین کێشەکان بە رێگای دیالۆگ چارەسەر بکرێن. گەورەترین هەوڵمان ئەمەیە. بڕیارگەی ناوەندیشمان ئەمەی بە ئاشکرا راگەیاند، بزوتنەوەکەشمان بە گشتی باسی لەمە کردووە. بەڵام ئەگەر لایەنەکانی تر سوور بن لەسەر ئەمە و هێرش بکەن، بێگومان گەریلا تەسلیم نابێت. ئەم گەریلایانە هێزی سەرتاسەری کوردستانن، گەریلاکانی فیدایین. ئێمە سوورین لەسەر ئەوەی شەڕ ناکەین، نەوەک ئێمە لاوازین، بۆیە شەڕ ناکەین، گەریلاکان هەموویان فیدایین، لە راستیدا هەموویان لە ناو شەڕدان، لەم رووەوە هیچ کێشە و لاوازیەکی گەریلا بوونی نیە. ئێمە دەمانەوێت لە دژی داگیرکەرانی کوردستان شەڕ بکەین، دەمانەوێت لە دژی گەورەترین دوژمنی گەلی کورد شەڕ بکەین. ئەردۆغان و پارتەکەی چەند دوژمنی گەلی کوردی باکورە، هێندەش دوژمنی گەلی باشورە. هەر هێرشێک لە دژی گەریلا ئەنجام بدرێت، گەریلا بە بێ دوودڵی خۆی دەپارێزێت. گەریلا تەسلیم نابێت. ئێمە شەڕمان ناوێت، بەڵام ئەگەر سووربوون لەسەر شەڕ، بێگومان ئێمە تەسلیم نابین. هەندێک کەس دەڵێت، ' پەدەکە یان حکومەتی هەرێم نازانم سەد و چەند میلیۆن دۆلار قەرزداری دەوڵەتی تورکە و لە بەرامبەر ئەو قەرزە، دەوڵەتی تورک فشاری خستووەتە سەریان بۆ ئەوەی لە دژی گەریلا شەر بکەن'. ئەگەر لەگەڵ ئەو هەموو بانگەوازیەکان، ئەو هەموو بانگەوازیەی رۆشنبیران و گەلەکەمان، لەم هەوڵەیاندا سوور بن، وڵاهی دەگۆڕێت بۆ شەڕ و کاریگەریەکی گەورە لەسەر گەلەکەمان و هەرێمی باشوری کورستان دروست دەکات. ئەگەر شەڕێک دروست ببێت، ئایا باشوری کوردستان ئارامی دەبینێتەوە؟ نەخێر! چونکە نە بازرگانی دەمێنێت، نە ئابوری دەمێنێت، نە ئارامی و هیچ شتێک نامێنێت، هەموو شتێک تێکەڵ دەبێت. گەورەترین زیانیش بەر گەلی کورد دەکەوێت، هەموو شتێک ئاڵۆز دەبێت، ژیانی گەل تێک دەچێت. ژیانی گەلی باشور بە تەواوەتی تێک دەچێت، ئەو قەیرانەی ئێستا هەیە، قوڵتر دەبێتەوە. ئێمە نامانەوێت ئەوە بڵێین بەڵام شەڕ تەنها لەسەر چەند شاخێک نابێت، بۆیە ژیان زۆر خراپ دەبێت. با وا تێنەگەن کە ئەم قاسنە هەڕەشەن، ئەمە لە سروشتی شەڕدا هەیە، شەڕ ئەم ماڵوێرانیانە لەگەڵ خۆیدا دێنێت.\nچی بیانوویەکت هەیە، چی مافێکت هەیە کە هێرش دەکەیت؟ ئایا گەریلا چیی لێکرتوون، جگە لە هاوکاری، جگە لە پشتیوان چی لێکرتوون؟ ئەم گەریلایانە بە هەزاران شەهیدیان داوە بۆ ئەوەی باشوری کوردستان بپارێزن. هەر کاتێک ئەمانە کەوتووەنەتە تەنگانەوە، گەریلا هاوکاری کردوون. بۆیە بەر لەوەی بارودۆخەکە ئاڵۆز ببێت، بە تایبەت بەرپرسانی پەدەکە بۆ دواڕۆژ دەبێت هەندێک ستراتیجیانە بیر بکەنەوە.\nبۆ نمونە با مەسعود بارزانی ئەو تەمەنەی ماویەتی تەنها بۆ سەرۆکی پارتێک خەرجی نەکات، با بیر لە یەکێتی گەلی کورد بکاتەوە. دبێت ئەو تەمەنەی ماویەتی بۆ بەدیهێنانی مافەکانی گەلی کورد بەکاری بهێنێت، نەک بۆ بەرژەوەندی تاکە پارتێک. لە ناو بەرپرسانی پەدەکەدا هەندێک کەس هەن دەیانەوێت شەڕ دروست ببێت، ئێمە دەزانین ئەوان نزیکن لە دەوڵەتی تورکەوە، خاوەن بەرژەوەندی بەرتەسکن و پارەیان دەوێت. ئێمە ئەو کەسانە باش دەناسین. ئەوان دەیانەوێت شەڕ دروست ببێت و بارودۆخەکە ئاڵۆز ببێت. بەڵام دەبێت بەرپرسانی تر بیر لەم خاڵە بکەنەوە کە شەڕ لە بەرژەوەندیی دواڕۆژی گەلی کورددا نیە، بە پێچەوانەوە زیانی پێدەگەیێنێت و قەیرانە هەنۆکەییەکان، قوڵتر دەکاتەوە."


مەسرور بارزانی لە سلێمانی لەگەڵ یەکێتی و گۆڕان کۆدەبێتەوە\n- 6/17/2019 9:13:00 AM 3581 جار خوێندراوەتەوە\nمەسرور بارزانی، ڕاسپێردراو بۆ پێکهێنانی کابینەی نوی حکومەتی ھەرێم ئەمڕۆ دوشەممە سەردانی سلێمانی دەکات و لەگەڵ هەریەکە لە یەکێتی و گۆڕان کۆدەبێتەوە.\nسەرچاوەیەکی ئاگادار بە خەندان-ی راگەیاند، "بڕیارە ئەمڕۆ دوشەممە مەسرور بارزانی، ڕاسپێردراو بۆ پێکهێنانی کابینەی نوی حکومەتی ھەرێم بە سەرۆکایەتی شاندێکی باڵای پارتی سەردانی سلێمانی بکات و لەگەڵ هەریەکە لە بزوتنەوەی گۆڕان و یەکێتی نیشتیمانی کوردستاندا کۆبێتەوە".\nمه‌سرور بارزانی، راسپێردراو بۆ پێکهێنانی کابینەی نۆیەمی حکومەت دوێنێ یەکشەممە دوای کۆبونەوەی لەگەڵ مەکتەبی سیاسی پارتی لە لێدوانێکی رۆژنامەوانیدا رایگەیاند، "هه‌وڵ ده‌ده‌ین پێش واده‌ی دیاریكراو پێكهاته‌ی كابینه‌ی نوێ پێشكه‌شی په‌رله‌مان بكه‌ین".


👫 ئاکار محەمەد ژیونامە\n📅 کاتوو تۆمارکەردەی Jul 19 2016 7:51PM\n👁 ئی بابەتە 6,675 جارێ وینیان\nلەدایک بوی 1990 لە سلێمانییە. لە سەرەتاکانی 2009 [ زیاتەر... 👁] ✖ ✖ 3 0 ✔ 99% ✍ س.ئـ. 19-7-2016 19:51:56\n📊 ئامار بابەتەکێ 382,598\nفایلەی پێوەنیدارە 50,255\n| کاتوو وەشکەردەیو لاپەڕەی: 12,075 چرکە!


گەندەڵی لە کۆماری ئیسلامیدا نهادینە بووە – رادیو ده‌نگی ئازادی و یه‌كسانی\nگەندەڵی ماڵی لە سەرجەم ناوەندە حکومەتی و مەزھەبی، وەزارەتخانە و ئیدارەکان، لەنێو ھێزەکانی ئینتزامی و ئەمنیەتی و دەستگای سپای پاسدارانی رژیمدا، بەشێوەیەک بۆتە بابەتێکی ئاسایی و رۆژانە کە سەرانی رژیمیش ناتوانن پەردەپۆشی بکەن. رشوە خۆری و رانت خۆری لە ئیدارەکاندا و لەنێو کاربەدەستانی پایه‌بەرزی رژیمی کۆماری ئیسلامی ئێراندا بەشێوەیەک ریشەی داکوتاوە کە دانی به‌رتیل بۆ بەرەوپێش چوونی کارەکانی خەڵک بۆتە ئەمرێکی سروشتی و نۆرماڵ.\nلە ماوەی حەیاتی کۆماری ئیسلامیدا ھەر کاتێک دەوڵەتێک لاچووە و یەکی تر ھاتووە، بە پێی هه‌لومه‌رجی سیاسی بەشێک لە پەروەندەی گەندەڵی ماڵی و به‌رتیل و رانت خۆری کاربەدەستانی دەوڵەتی پێشوویان ئاشکرا کردووە. لە کاتێکەوە کە دەوڵەتی تەدبیر و ئومید رۆحانیش ھاتۆتە سەرکار، ھەوڵیداوە ھەموو کێشە و گرفتە ماڵییەکان و سەرکه‌وتوو نه‌بوونی دەوڵەت لە دابین کردنی پێداویستیەکانی خەڵک بگێڕێتەوە بۆ ناکارامه‌بوونی دەوڵەتی ئەحمەدی نه‌ژاد. بەم ھۆیەوە ھەر جار ناجارێک لەنێو ئارشیودا، چەند پەروەندەیەک لە گەندەڵی ماڵی کاربەدەستانی ئەو دەوڵەتە دەردەکێشن.\nبەپێی راپۆرتی “ئیرنا” ھەواڵنیری دەوڵەتی کۆماری ئیسلامی، رۆژی دووشەممە ١٣ی مانگی رێبەندان “ئیسحاق جیهانگیری”، جێگری یەکەمی سه‌رۆک کۆماری ئێران وتی: “لە دەورەی رابردوودا زۆرترین دروشم بۆ بەگژدا چوونەوەی گەندەڵی لە مێژووی وڵاتدا دراوە. بەڵام زۆرترین و گەورەترین گەندەڵیەکانی سەدەش هه‌ر لەم دەورەیەدا روویداوە.” مەبەستی جیهانگیری دەورەیەکە کە دەوڵەتی ئەحمەدی نیژاد لەسەرکار بوو. لەم ساڵانەی دواییدا دەوڵەتی رۆحانی بەشێک لە دزی کاربەدەستان و دۆستان و نزیکانی دەوڵەتی پێشووی ئاشکرا کردووە. گۆمانی تێدا نییە پەروەندەی دیكه‌ی لەمجۆرەیان لە ئیختیاردا ھەیە. بەڵام کەس لەبیری نەچۆتەوە، كاتێك کە ئەحمەدی نه‌ژادیش لەسەر کار بوو، گەلێک پەروەندی ئیختیلاس و دزی دەوڵەتانی رەفسەنجانی و خاتەمی ئاشکرا دەکرد. ماجەرای بەدواداچوونی “مێهدی ھاشمی”، کوڕی ڕەفسەنجانی و ڕستە بەناوبانگەکەی ئەحمەدی نیژاد کە وتی: “ئایا كه‌س دەزانێ کوڕەکانی ئاغای رەفسەنجانی لەم ولاتەدا چی دەکەن؟” لەبیر ھەموو کەس ماوە. مەبەستی ئەحمەدی نه‌ژاد سوئەستیفادەی کەڵانی ماڵی ئەوان لە رێگای رانت خۆری بە ئیعتیباری باوکەوە، بوو و دیتمان کە چۆن پەروەندەکەی کێشرایە دادگا و مەحکومیش کرا. قەراری بازداشتی مێهدی ھاشمی لە حاڵێکدا دەرچووە کە ئەو لەدەرەوە بوو و دوای گەڕانەوەی نێردرایە زیندان. دیسانیش کەس ناکۆکی نێوان ئەحمەدی نه‌ژاد و تیمەکەی لەگەڵ سپای پاسدارانی لەبیر نەچۆتەوە کە بە بەکارھێنانی دەستەواژەی “برایانی قاچاغچی خۆمان” بە چ شێوەیەک ئاستی گەندەڵی ماڵی ئەوانیشی لە ئاکامی کێشمەکێشی دەسەڵاتی نێوان خۆی و ئەوانی ئاشکرا کرد. گومانی تێدا نییە کە دەوڵەتی دواتریش پەروەندەی دزی و گەندەڵیە ماڵییەکانی کاربەدەستانی دەوڵەتی تەدبیر و ئومید ئاشکرا دەکه‌ن.\nلە نوێترین حاڵەتی دزی وگەندەڵی ئاشکرا کراو دا، رۆژی شەممە ١١ی مانگی رێبەندان، “عەلی عەسکەری” سەرۆکی گشتی سازمانی کاروباری ماڵی رژیم دانی بە ١٦٠٠ ملیارد تمەن خلافکاری ماڵیدا نا. ناوبراو باسی لە بارودۆخی گەندەڵی ماڵی، فەراری ماڵیاتی، دەرکردنی بێسەروبەری کارتی بازرگانی بۆ کەسانی حەقیقی یان شیرکەتی حقوقی ناموعتەبەر و قەرزی ماڵیاتی بەشی دەوڵەتی و خسوسی کرد. سازمانی كاروباری ماڵیاتی، ١٢ ھەزار ملیارد تمەن قەرزی ماڵیاتی لای کەرتی تایبەت و دەوڵەتییە.\nلە حاڵه‌تێکی نوێی تر لە گەندەڵی و به‌رتیل خۆری بەرپرسانی رژیم، سەرۆکی پۆلیسی ئوستانی کرماشان باسی لە پوڵشویی ٥٢ ملیارد تمەنی یەکێک لە کارمەندانی شیرکەتێکی دەوڵەتی لە رێگای بانکەوە لە دەزگا دەوڵەتیەکاندا کرد. ماجەرای دزی و گەندەڵی، رشوەدان و رشوە خۆری “محەممەدڕەزا رەحیمی” جێگری یەکەمی دەوڵەتی ئەحمەدی نه‌ژاد کە دەیوت “پاکترین دەوڵەتی تاریخی ئێرانە!!” لەم رۆژانەدا لە ئاکامی ناکۆکی و ئەفشاگەری جناحیدا لە دژی یەکتری کەوتە جەریانەوە. لە ئاکامدا ناوبراو بە ٥ ساڵ زیندان، گێڕانەوەی ٢ ملیارد و ٨٥٠ ملیۆن تمەن پوڵی دزراو و دانی یەک ملیارد تمەن جەریمە مەحکووم کرا. لەم ماجەرایەدا ئاشکرا بوو کە رەحیمی بە رەزامەندی ئەحمەدی نه‌ژاد بە زۆربەی نوێنەرانی مەجلیسی رژیم، واتە ١٧٠ نوێنەر لە کۆی ٢٩٠ کەسەکەیان، یەک ملیارد و ٢٠٠ ملیۆن تمەن رشوەی داوە تا بابەتی دزییەکانی کاربەدەستانی دەوڵەتەکەی وه‌لا نێن. دیسانیش لەم پێوەندیەدا، ماوەیەک لەوەپێش “بیژەن زەنگەنە” وەزیری نەوتی رۆحانی لە کۆبوونەوەی بەناو “بردنەسەری ئاستی سڵامەتی ئیداری و بەرەنگار بوونەوەی گەندەڵی” دا وتی: لە ماجەرای “بابەک زەنجانی”دا زیاتر لە ٧٠٠٠ ملیارد تمەن لە پارەی وڵات خوراوە. “عەلی تەیب نیا” وەزیری ئابووری دەوڵەتی رۆحانیش بەنۆبەی خۆی رۆژی ١٥ی سەرماوەز پەردەی لەسەر پەروەندەگەلێکی گەندەڵی ماڵی ٨ هه‌زار ملیارد تمەنی و ١٢ ھەزار ملیارد تمەنی، لادا.\nپرسیار ئەوەیە کە ئایا بەم ئەرقامە نجومیانە لە دزی و ئیختیلاس و تاڵان و بڕۆ و بە قەوڵی رۆحانی “ژێر میزی و روو مێزی”ەی نەک کەسێک و دووان، بەڵکوو زۆربەی بەرپرسانی ورد و درشتی رژیم لە ئێستا و لە دەورەکانی رابردوودا، دەکرێ چاوەڕوانی ئەوە بکرێت کە پووڵێک لە خەزانەدا مابێتەوە تا سەرفی سەرمایەگوزاری لە مەیدانی بەرھەمهێنان و رەخساندنی ھەلی کاردا و کارە ریفاھی و خزمەتگوزاریەکانی وەک یارانە و سوبسید و دەرمان و بێهداشت و ئاموزش و پەروەرش و عومران و ئاوەدانی و ھیتر بکرێت؟ حەسەن رۆحانی خۆی وڵامەکەی دایەوە و ئیعتیرافی کرد کە لە “نیزامی موقەدەسی کۆماری ئیسلامییه‌كه‌یدا ” چەک، پارە، دەسەڵات و راگەیاندن لە دەست سپای پاسداراندا کۆبۆتەوە و وتی: “ئەم ئامرازانە بەدەست ھەر کەسێکەوەبن گەندەڵ دەبێت.”\nئاشکرایە کە پارە زۆرە دزراوەکان لە دەورەی ھەرکام لە سەرانی نیزامی ئیسلامیدا، دزی لە ماڵ و سەروەتی گشتی و دزی لە سفرەی بەتاڵی کرێکاران و دەست رەنجی بەملیۆن کرێکار و خەڵکی زۆرلێکراوی ئێرانە. سەرانی رژیمی سەرمایە لەوپەڕی گەندەڵی و بێ ئەخلاقیدا بە گران کردنی رۆژانەی پێداویستیەکانی ژیانی خەڵک، دزی لە سفرەی بەتاڵی کرێکاران و جەماوەری بێبەشی کۆمەڵگە دەکەن. زێدەخوازی و تەماعی سەرمایەدار چ دەوڵەتی و چ كه‌رتی تایبەت حەد و سنوری نییە. کرێکاران و خەڵکی زەحمەتکێش ناتوانن لە چاوەڕوانی کۆتایی ھاتنی تەماحکاری و پارەپەرستی ئەم جنایەتکارانەدا بن. شوشەی تەمەنی ئەم رژیمە دژی ئینسانیە لە دستی کرێکاران و جەماوەری خەڵکی زەحمەتکێش دایە. ئەوان بۆ دابین کردنی ژیانێکی شایستەی ئینسان، بۆ دیفاع لە ئازادی و کەرامەتی ئینسانی خۆیان، رێگایەکیان بێجگە لە روخاندنی ئەم رژیمە لەبەر دەمدا نییە. لەم رێگایەشدا پێویستە سەرجەم بێبەشان و زۆرلێکراوانی کۆمەڵگە کە ئاواتی روخاندنی ئەم رژیمەیان لە دڵدایە بێننە پاڵ خۆیان. ھەر ساتێک لە درێژ بوونەوەی تەمەنی ئەم سەرچاوەی گەندەڵی و زۆردارییە بە واتای رەنج و ئازار و برسیەتی و لەنێوچونی زیاتری ئینسانەکانە.\nPrevious Article به رنامه كاني پاش نیوه رؤی ئه مرؤ 2015/2/3\nNext Article مانگرتنی خوێندكارانی ئاواییه‌ك له سه‌وڵاوای مه‌ریوان


📊 ئاماری توندوتیژییەکانی یەکێتی پیاوانی هەرێمی کوردستان - ساڵی 2017 Статистика и опросы\n📅 Добавлен Jan 1 2018 1:21PM\n👁 Этот пункт был просмотрен раз 3,919\nیەکێتی پیاوانی کوردستان ڕایگەیاند، لەساڵی 2017 دا [ Больше... 👁] ✖ ✖ 0 1 ✔ 99% ✍ M.B. 1-1-2018 13:21:23\n📊 ئاماری ڕووداوەکانی ئاگرکەوتنەوەی شەش مانگی یەکەمی 2018 لە هەڵەبجە Статистика и опросы\n📅 Добавлен Jul 26 2018 7:50AM\n👁 Этот пункт был просмотрен раз 2,037\nدواڕۆژ، عەلی حەمە سەعید وتەبێژی بەڕێوەبەرایەتی بە [ Больше... 👁] ✖ ✖ ✖ 0 1 ✔ 95% ✍ H.B. 26-7-2018 7:50:09\n✌ أحمد سلام (ولات عامودة) мученики\n📅 Добавлен Jan 31 2018 10:42AM\n👁 Этот пункт был просмотрен раз 2,502\nالاسم الحركي : ولات عامودة الاسم الحقيقي : أحمد س [ Больше... 👁] ✖ ✖ 0 1 ✔ 90% ✍ M.B. 31-1-2018 10:42:42\n✌ أشرف أمارا (ديار عمر) мученики\n📅 Добавлен Jul 8 2018 7:49PM\n👁 Этот пункт был просмотрен раз 1,883\nالاسم الحركي: أشرف أمارا الاسم الحقيقي: ديار عمر [ Больше... 👁] ✖ ✖ ✖ 0 1 ✔ 82% ✍ M.B. 8-7-2018 19:49:46\n📊 باشماخ.. 2018 هەزاران تەن ماددەی خۆراکی لەناوبراوە و رەوانەی ئێران کراونەتەوە Статистика и опросы\n📅 Добавлен Jan 10 2019 5:37PM\n👁 Этот пункт был просмотрен раз 2,031\nدواڕۆژ، رێبین حەسەن بەپێی ئامارێک لەماوەی ساڵی را [ Больше... 👁] ✖ ✖ 0 2 ✔ 99% ✍ H.B. 10-1-2019 17:37:12\n📊 بەشی نەشتەرگەری نەخۆشخانەی فێرکاری سلێمانی 2077 نەشتەرگەری کراوە Статистика и опросы\n📅 Добавлен Jan 1 2018 12:51PM\n👁 Этот пункт был просмотрен раз 4,506\nلە بەشی نەشتەرگەری نەخۆشخانەی فێرکاری سلێمانی لە س [ Больше... 👁] ✖ ✖ 0 1 ✔ 97% ✍ S.E. 1-1-2018 12:51:11\n📊 داهاتی مەرزی باشماخ زیاددەکات Статистика и опросы\n📅 Добавлен Jun 8 2018 9:50PM\n👁 Этот пункт был просмотрен раз 1,940\nدواڕۆژ، رێبین حەسەن لەماوەی پێنج مانگی رابردووی ئ [ Больше... 👁] ✖ ✖ ✖ 0 0 ✔ 95% ✍ H.B. 8-6-2018 21:50:45\n📊 دهۆک، ئەمساڵ 58 کەس لە ڕووداوی هاتووچۆدا بوونەتە قوربانی Статистика и опросы\n📅 Добавлен Feb 7 2018 3:14PM\n👁 Этот пункт был просмотрен раз 2,718\nلە دهۆک هاوڵاتییەک بەهۆی ڕووداوی هاتووچۆوە گیانی ل [ Больше... 👁] ✖ ✖ ✖ 0 1 ✔ 91% ✍ S.E. 7-2-2018 15:14:58\n📝 دەسبەسەری 10 کەس لەشارستانی ورمێ курдские документы\n📅 Добавлен Jan 3 2018 11:23AM\n👁 Этот пункт был просмотрен раз 2,261\nبەپێی هەواڵی کۆمەڵەی مافی مرۆڤی کوردستان، دوێنێ 10 [ Больше... 👁] ✖ ✖ ✖ 0 1 ✔ 95% ✍ S.E. 3-1-2018 11:23:10\n📊 دەستەی گەشتوگوزار ئاماری هاتنی گەشتیاران لەساڵی 2017 رادەگەیەنێت Статистика и опросы\n📅 Добавлен Jan 2 2018 10:46AM\nدواڕۆژ، ئاوارە حەمید دەستەی گەشتوگوزار ئاماری هات [ Больше... 👁] ✖ ✖ ✖ 0 1 ✔ 89% ✍ H.B. 2-1-2018 10:46:14\nПохожие файлы 53,187\n| Время создания страницы: 8,907 секунд!


دانلود آلبوم Mahsun Kirmizigul به نام Best Of Mahsun Kirmizigul | دانلود آهنگ جدید با لینک مستقیم\nدر تاریخ 2019/08/11\nMahsun Kirmizigul – Best Of Mahsun Kirmizigul\nمەحسون کرمزگویل (عەبدوڵلا بازنجیر لەدایکبووی ٢٦ـی ئازاری ١٩٦٩) گۆرانیبێژ، ئەکتەر و دەرھێنەر، نووسەری دەق، ئاوازدانەر و بەرھەمھێنەرێکی کوردی تورکیایە لە ڕەچەڵەکی خێڵی زازایی خوارووە. باوکی ناوی چەرکەز بازنجر و دایکی ناوی فایقا ئارکەیە. خاوەنی کۆمپانیایەکی بازرگانی بەرھەمھێنانی مۆسیقایە (پرەستیژ میوزیک)، لە تورکیا تا ساڵی ٢٠٠٢ کە خەڵکی بە بازرگانێکی لێھاتووی ناو دەبەن. خاوەنی چەندین ئەلبومی میوزیک و فیلم و زنجیرە درامایە. دواترین فیلمی بە ناوی (موعجیزە) و دواترین کاری درامای کە وەک دەرھێنەر کاری کردووە بە ناوی Benim İçin Üzülme یە و خاوەنی ٢٣ ئەلبوم و ٩ دراما و ٦ فیلمە.\nلەدایکبووە لە ٢٦ی ئازاری ١٩٦٩ لە دیاربەکر، تورکیا. وەک ئەندامێک لە خێزانێکی ٢٢ مناڵی. خوێندنی سەرەتایی و ئامادەیی لە قوتابخانەکانی دیاربەکر خوێندووە. ھەر لە تەمەنی زوویدا کاری کرد تا بەشداری خێزانەکەی بکات. و دەستی بە گۆرانیوتن کرد لە ئاھەنگی ژنھێنانەکان تا پارە پاشەکەوت بکات. لە ١٩٨٤، بانگھێشت کرا بۆ ئیستەمبوڵ تا ئەلبومێک بکات بۆ “Güneş Plak” کە بە مانای پارچەی خۆر دێت. و ھەروەھا دەستی بە خوێندن کرد لە لقی دەنگیی زانکۆی ئیستەمبوڵ-پەیمانگای مۆسیقای تورکی. دەستی بە خوێندنی مۆسیقا کرد لە ١٩٨٠ و ٨ ئەلبومی ناپیشەباز (خوازەیی یان نەشارەزایییانە) ی دروستکرد. کارزانیی ئەو بۆ یەکەم جار لە ئەلبومی “Alem Buysa Kral Sensin” دەردەکەوێت لە ١٩٩٣ ھەروەکوو بۆمبێک لە جیھانی مۆسیقا و لە لووتکەی ڕیزبەندیی مۆسیقا دانرا. لە ١٩٩٤، چووە پاڵ کۆمپانیای مۆسیقای پرەستیژ ھەروەک بەرھەمھێنێک. ھونەرمەند، ستایشەکەی بردەوە لەگەڵ فیلمیBeyaz Melek (فریشتەی سپی) کە خۆی نووسین، دەرھێنان و نواندنی بۆ کردووە. لە ٢٠٠٩، Güneşi Gördüm (خۆرم بینی)ی بڵاوکردەوە کە خۆی کاری نووسین، دەرھێنان و نواندنی بۆ کردووە. لە ٢٠١٠، New York’ta Beş Minare (پێنج منارە لە نیویۆرک)ی بڵاوکردەوە کە ئەمەشیان ھەر خۆی کاری نووسین، دەرھێنان، نواندن و دانانی ئاوازی مۆسیقای فیلمەکەی بۆ کردووە.پ\nماهسون کرمزێ‌گۆل (به ترکی استانبولی: Mahsun Kırmızıgül) خواننده، بازیگر و گارگردان کورد تبار متولد شهر دیاربکر در ترکیه می‌باشد. در ۱۱ سال اخیر بیشتر فعالیت‌های هنری خویش را در قالب سینما و تلویزیون به نمایش گذاشته‌است فعالیت‌های هنری وی خوانندگی، نوازندگی، نویسندگی، کارگردانی و بازیگری است. محسون در سال ۱۹۸۹ در سن ۲۰ سالگی با خانوم «گلگم» یک ازدواج ناموفق داشت و از این ازدواج صاحب یک پسر به نام «محمود» شد و بعد از آن در سال ۱۹۹۵ هم با «صدا سایان» یک نامزدی ناموفق داشت و در سال ۲۰۱۱ هم با «مینه چانگال» یک نامزدی ناموفق داشت. ماهسون در تاریخ ۲۴ بهمن ۱۳۹۴ با یک وکیل ترک تبار ساکن آمریکا به نام اژه بینای ازدواج رسمی کرد. حاصل این ازدواج فرزند دختری است.\nبرچسب : Mahsun Kirmizigul, دانلود آلبوم Mahsun Kirmizigul, دانلود آلبوم Mahsun Kirmizigul به نام Best Of Mahsun Kirmizigul


ئۆپراسیۆنه‌كانى به‌غدا سه‌ركه‌وتنى پلانى ئه‌منى تایبه‌ت به‌زیاره‌تى چله‌ى راگه‌یاند\nالسبت 19 تشرين أول 2019 - 09:55\nسه‌ركردایه‌تى ئۆپراسیۆنه‌كانى به‌غدا ئه‌مرۆ شه‌ممه سه‌ركه‌وتنى پلانى ئه‌منى تایبه‌ت به‌رێوره‌سمى زیاره‌تى چله‌ى ئیمامى حوسێن (سڵاوى خواى لێبێت) له‌به‌غداى پایته‌خت راگه‌یاند.\nراگه‌یاندنى سه‌ركردایه‌تیه‌كه له‌به‌یاننامه‌یه‌كدا كه‌ده‌ستى ئاژانسى هه‌واڵى عێراقیه(اه‌ع)كه‌وتووه رایگه‌یاند"سه‌ركردایه‌تى ئۆپراسیۆنه‌كانى به‌غدا پلانێكى تایبه‌تى ئه‌منى به‌م رێوره‌سمه داناوه به‌به‌شدارى سه‌رجه‌م كه‌رته ئه‌منى وهه‌واڵگیرییه‌كان وفه‌رمانگه خزمه‌تگوزارییه په‌یوه‌ندیداره‌كان وبه‌سه‌ركه‌وتوویی جێ به‌جێ كرا دواى پاراستنى هه‌زاره‌ها ده‌سته‌ى حوسه‌ینى وملیۆنه‌ها زیاره‌تكارى شارى كه‌ربه‌لاى پیرۆز"\nئاماژه‌یشى به‌وه دا "پلانه‌كه به‌ئاسانى ورێك وپێكیه‌كى باڵا له‌رێگاكان به‌رێوه‌چوو ئه‌مه‌یش هاتوچۆى هاوڵاتیانى له‌نێو به‌غداى پایته‌ختدا ئاسان كرد".\nبه‌یاننامه‌كه ئه‌وه‌یشى رایگه‌یاند"یه‌كێك له‌هۆكاره‌كانى سه‌ركه‌وتنى پلانه‌كه جێ به‌جێ كردنى پرۆسه‌ى پێش وه‌خته‌ى سه‌ركه‌وتوو بوو به‌پێ زانیارى هه‌واڵگیرى ورد كه‌رێگر له‌وه‌ى گروپه تیرۆرستیه‌كان كرده‌وه‌ى تیرۆرستى ئه‌نجام بده‌ن له‌به‌ئامانج گرتنى زیاره‌تكاران".\nبه‌یاننامه‌كه ستایشى"هۆشیارى ئه‌منى لاى هاوڵاتیان وخاوه‌ن ده‌سته حوسه‌ینیه‌كانى كرد كه‌هاوكارى وهه‌ماهه‌نگ بوونه له‌گه‌ڵ هێزه ئه‌منیه‌كان له‌رێگاى پابه‌ندبوونیان به‌رێنماییه ئه‌منیه‌كانى سه‌ركردایه‌تییه‌كه"،روونیشیكره‌وه "سه‌ركردایه‌تى ئۆپراسیۆنه‌كانى به‌غدا 460ئۆتۆمبیلى جۆراوجۆر ته‌رخانكردووه بۆ به‌شداریكردن له‌گواستنه‌وه‌ى زیاره‌تكاران كه‌له‌شارى كه‌ربه‌لاى پیرۆزه‌وه به‌ره‌و به‌غدا ده‌گه‌رێنه‌وه".\n1.ڕاگه‌یاندنى ئه‌منى:حه‌شدى شه‌عبى دوو تیرۆرست له‌كه‌ركوك ده‌كوژێت\n2.ده‌ستگیركردنى تیرۆرستێك به‌ناو كارگێڕى ویلایه‌تى جه‌زیره وبیابانه‌كان له‌نه‌ینه‌وا\n3.ئۆپراسیۆنه هاوبه‌شه‌كان:له‌ڕووى سه‌ربازییه‌وه ده‌توانین به‌رپه‌رچى هه‌ر په‌لامارێكى ده‌ره‌كى بده‌ینه‌وه\n4.وته‌بێژى فه‌رمانده‌ى گشتى:ده‌ستگیركردنى چوار سه‌رانى تیرۆرستى كه‌شانه نوستووه‌كان له‌ناوچه جیاجیاكانى شارى موسڵ به‌ڕێوه‌ده‌به‌ن


"ئافرەتانی پارتی داوای زیادكردنی ڕێژەی ئافرەت لە دامودەزگا حكوومییەكاندا دەكەن"\nSAT, 6 JUN 2020 07:25 Erbil, GMT +3\nTUE, 14 MAY 2019 15:42 | KDP.info\nهەولێر-KDP.info- بڕیارە ئافرەتانی پارتی پڕۆژەیەك ئامادە بكەن و تێیدا داوای زیادكردنی ڕێژەی ئافرەت لەنێو دامودەزگاكانی حكوومەتی ھەرێمی كوردستان بكەن. مامۆستایەكی زانكۆش پێی وایە، پارتی پێشتر پێشەنگ بووە لە زیادكردنی ڕێژە ئافرەت و پێویستە ئەم جارەش ژمارەی ئافرەتانی نێو حكوومەت زیاتر بكرێن.\nنەدا مێرگەسۆری، مامۆستای زانكۆ، بە ماڵپەڕی فەرمیی پارتی دیموكراتی كوردستانی ڕاگەیاند: "دوێنێ بە بۆنەی ساڵوەگەڕی شەھیدكردنی لەیلا قاسم، مەكتەبی دیراساتی پارتیمان دیدارێكی ڕێك خستبوو و ھەر لە دیدارەكەدا كە ژمارەیەك ئافرەتی پارتی بەشدارییان كردبوو، تاوتوێی پڕۆژەیەك كرا بۆ زیادكردنی ڕێژەی ئافرەت لەنێو دامودەزگاكانی حكوومەتی ھەرێمی كوردستان و كابینەی نوێی حكوومەتدا".\nمێرگەسۆری، كە لە خولی ڕابردوودا ئەندامی پەرلەمانی عێراقیش بووە، دەڵێت: "بڕیارە ئێمە وەك ئافرەتانی پارتی پڕۆژەیەك ئامادە بكەین و پێشكەش بە سەرۆك بارزانی و مەكتەبی سیاسیی پارتیمان و بەڕێزان مەسروور بارزانی و نێچیرڤان بارزانی بكەین، مەبەست لەو پڕۆژەیەش ئەوەیە، كە ڕێژەی ئافرەت دیاری بكرێت و زیاتریش بكرێت، چونكە ئەوەی ھەیە وەك پێویست نییە و ئێمە پێمان وایە دەبێ لە حزبی خۆمانەوە دەست پێ بكەین بۆ زیادكردنی ڕێژەی ئافرەت".\nناوبراو ئاماژەی بۆ ئەوەش كرد: "لە پەرلەمان و ئەنجومەنی پارێزگاكان ڕێژەی ئافرەت دیاری كراوە، كە دەبێ ٣٠% بێت، بەڵام بۆ حكوومەت دیاری نەكراوە، ھەرچەندە ئامارێكی فەرمی نییە، بەڵام ئێمە وەك ئافرەتانی پارتی دەمانەوێ ببینە پێشەنگی ئافرەتانی ھەموو لایەنەكان بۆ زیادكردنی ڕێژەی ئافرەت و زیادكردنەكەش ھەر تەنیا بۆ ئافرەتانی پارتی نەبێت، بەڵكو بۆ ھەموو ئافرەتانی كوردستان بێت".\nلەبارەی ئامادەكردنی پڕۆژەیاسایەك بۆ دانانی كۆتا بۆ ئافرەتان لەنێو حكوومەتدا، نەدا مێرگەسۆری گوتی: "ئێمە ئەو داواكارییەمان ھەیە و داوا لە مەسروور بارزانی دەكەین لە كاتی دەستبەكاربوونی حكوومەتدا، پڕۆژەیەك بداتە پەرلەمان و ڕێژەی كۆتا بۆ ئافرەت دیاری بكرێت و بە یاسایی بكرێت، ھاوشێوەی كۆتای ئافرەت بۆ پەرلەمان و ئەنجومەنی پارێزگاكان".


چیرۆک بۆ منداڵان .. فرمێسکەکـانی میـنا ..\nمینا کچێکی جوانکیلەی رووخۆش و زیرەکە، لە شاری ( بێرگن ) لە وڵاتـی( نەرویج ) لە دایکبووە .. لە ماڵەوە زۆر بە باشی فێری زمانی کوردی بووە .\nلە ساڵی (٢٠١٤) دا، کە تەمەنی مینا شەش ساڵان بوو .. لە پۆلی یەکەم لە قوتابخانەی بنەڕەتیدا بوو .. مینا قوتوویەکی پاشەکەوتکردنی پارەی هەبوو،\nرۆژی (١٥) کرۆن ـ لەو ساڵەدا دەیکرد بە دوو دۆلار ـ دەخستە ناو قوتووەکەیەوە .\nدایک و باوکی مینا، رۆژانە لە کاتژمێری (٥ بۆ ٦ ) ی ئێواران سەیری کەناڵە کوردییەکانی تەلەفزیۆنەکانیان دەکرد و، گوێیان لە هەواڵەکانی کوردستان و جیهان دەگرت .. وەرزی زستان بوو، رۆژێک وێنەگری یەکێک لە کەناڵە کوردییەکانمان بە ڤیدیۆ وێنەی چەند دیمەنێکی ( ئاوارەکانی کەمپی عەرەبەت ) ی نزیک شاری( سلێمانی ) لە باشووری کوردستان گرتبوو .. لە هەواڵەکانی ئێوارەی ئەو رۆژەدا ئەو دیمەنانە پیشاندران .. پەیامنێری تەلەفزیۆنەکەش باسی ژیانی ناخۆشی ئاوارەکانی ئەو کەمپەی دەکرد .. یەکێک لە دیمەنەکان، کە دیمەنێکی سەرنجڕاکێش و دڵتەزێن بوو، کۆمەڵێک لە منداڵە چاوگەشە بێنازەکانی خۆشک و برا لێقەوماوەکانی رۆژئاوای کوردستان بوو، کە لە ترسی تاوانەکانی چەتەکانی داعشی دڕندە، ماڵ و شوێنی خۆیان جێهێشتبوون و، روویان لە باشووری کوردستان کردبوو .. بەشێک لە منداڵەکان پێیان پەتی بوون، جل و بەرگەکانیان کۆن بوون .. لە ناو ئەو منداڵانەدا، کچێکی جوانکیلەی تێدا بوو، کە لە تەمەنی مینادا بوو، پێڵاوی لە پێدا نەبوو، کراسێکی کۆن و تەنکی لەبەردابوو .. لە سەرما سورەرەوە ببوو، دەلەرزی و دەگریا .\nدایکی ( فرمێسکەکانی بۆ سڕینەوە ): مینا گیان، کچە شیرینەکەم، خەم مەخۆ .. بەو پارانە، جل و پێڵاو بۆ ئەو منداڵانە دەکڕن، کە لە تەلەفزیۆنەکەدا بینیانت .\nکە مینا گوێی لەم قسەیەی دایکی بوو .. زۆر گەشایەوە .. یەکسەر هەڵسا و رایکرد بۆ ژوورەکەی خۆی .. دایکی و ئەندامانی لـیژنەکە، سەریان سوڕما، کە بۆ مینا رایکرد بۆ ژوورەکەی ..؟! زۆری پێنەچوو، مینا گەڕایەوە، قوتووی پاشەکەوتکردنەکەی و،جووتە پێڵاوە تازەکەی و قەمسەڵە تازەکەی و کراسێکی تازەی جوانی خۆشی هێنان، کە هێشتا لە پـێ و لەبـەری نەکردبوون .. بە خۆشییەوە دایانی بە دەست چنوور خان .\nنەرویـج : ٢٠١٦


منداڵ، دەستپێکردنی خوێندن Archives - تۆڕی میدیایی خەڵک\nتۆڕی میدیایی خەڵک / منداڵ، دەستپێکردنی خوێندن\nخەڵک- پۆلیسی راپەڕین رایگەیاند، کاتژمێر١ی شەوی ٢٥-٦-٢٠٢٢، دوو کەس بە فیشەک کەسێکی دیکە بریندار دەکەن دوای ٨ کاتژمێر لە رووداوەکە خۆیان رادەستی پۆلیس دەکەن. پۆلیسی راپەرین دەشڵێت:" بەگوێرەی لێکۆڵینەوەکان و وتەی بریندارەکە دەرکەوت کە لەگەڵ دوو کەسەکەی تر کە برینداریان کردووە کێشەیان هەبووە و لێیان بووە بە دەمەقاڵی و لەلایەن یەکێک لە دوو کەسەکە بە چەکی دەمانچە تەقەی لێکراوە و فیشەک بەر قاچی کەوتووە". پۆلیس دەشڵێت:"بەیانی ئەمڕۆ دوای تێپەڕبوونی ٨ کاتژمێر بەسەر ڕوداوەکە، هەردوو کەسەکە خۆیان ڕادەستی هێزەکانمان لە بەشی پۆلیسی فریاکەوتنی ڕاپەڕین لە ڕانیە کرد و . لە ئێستادا بەپێی ماددەی ٤٠٥ /٣١ یاسای سزادانی عێراقی راگیراون و لێکۆڵینەوە لە ڕوداوەکە بەردەوامە".\nتاگ: منداڵ، دەستپێکردنی خوێندن\nپرۆسەی تۆمارکردنی منداڵان لە خوێندنگاکان دەستپێدەکات\nخەڵک- وەزارەتی پەروەردە رایگەیاند، پرۆسەی تۆمارکردن(وەرگرتن)ی…


ئەزانم بڕواناکەن چونکە ناخوێننەوەو ڕاستیەکانیش لەڕاگەیاندنی کوردی باس نەکراوە..\nبەڵام ئەزانن دەوڵەتی عوسمانی ویستی دەوڵەت بۆ کوردەکان دروست بکات بەڵام سەرکردە عەلمانیەکوردەکان دژی وەستانەوە؟؟؟؟\nلە ڕۆژێکی وەک ئەمڕۆدا چەند سەرکردەیەکی عەلمانی کورد، لەناویاندا (حەسەن خەیری، برنجی زادە) بەدوو کلکی ئەتاتورک کەوتن و دژی دروستکردنی دەوڵەتی کوردی وەستانەوە.\n۱- چوار ساڵ پێش ئەو بەروارە نوێنەری خەلیفەی عوسمانی (داماد فەرید پاشا) لە ڕێککەوتنی سیڤەر بەپێی بەندی ٦۲-٦۳-٦٤ بەڵێنیدا ڕێگە بدەن بە دامەزراندنی دەوڵەتێک بۆ کورد لە خۆرهەڵات، واتە باکوری کوردستان، دواتریش ئەگەر باشوور ویستیان لەسەر بوو بخرێنە سەر دەوڵەتە کوردییەکەی باکور. ئەم ڕێککەوتنە نێودەوڵەتی بوو.\n۲- ئەو کاتە تورک زۆر لاوازبوو، لەلایەک خۆیان دوو بەشی ناکۆک بوون (خەلیفە لە ئەستەنبوڵ، ئەتاتورک لە ئەنقەرە)،جگە لەوەش لە ڕۆژئاوا لەگەڵ یۆنانیەکان لە شەڕدا بوون.بە داخەوە کوردەکان لە کاتی شەڕی یۆنان، کە باشترین دەرفەت بوو بۆ وەدەرنانی تورک، کە ئەگەر لە خۆرهەڵات یەک تۆز خۆی جوڵاندبا، دەوڵەتەکەی دەکەوتە سەر ئەرزی واقیع، بەڵام نەک هەر وایان نەکرد، بەڵکو لە کۆبوونەوەیەکدا سەد هەزار لیرەیان بۆ ئەتاتورک کۆکردەوە.\n۳- لە ۱۹۲۲ ئەتاتورک لەگەڵ کوردەکان کۆدەبێتەوە، یەکێ لە ئاغاکان بە مرادبەگ دەڵێ: من پێم وایە تیغی سەر ملی خۆمان تیژ دەکەین، چیمان داوە لە مستەفا کەمال، بۆ حازر بگۆڕینەوە بەقەرز، بەڵێنەکەی خەلیفە حازرە، بۆ بە بەڵێنی مستەفاکەمال ڕازی بین.\n٤- پارێزەری ئەستەنبوڵ کوردێ بوو خیانەتی لە خەلیفە کردوو ئەستەنبوڵی ڕادەستی ئەتاتورک کرد، بەمەش خەلیفە هیچی بە دەستەوە نەما.\n٦- عەلمانیە کوردەکان ئەتاتورکیان زۆر خۆشدەویست،تەنانەت ڕەفیق حیلمی دەڵێ: شێخ محمود فەروەیەکی پێدام تا بە دیاری بیبەم بۆ خەلیفەی عوسمانی، کەچی ڕێگەم گۆڕی لامدایە ئەنقەرە بە هەدیە دامە ئەتاتورک. بە کورتی شێخ و پیاوان ئاینی لەگەڵ خەلیفه بوون، کەسایەتیە عەلمانیەکانیش لەکەڵ ئەتاتورک بوون.\n٦- دوای ئارام بوونی کوردستان بۆ ئەتاتورک و سەرکەوتنی لە شەڕی یۆنان و گرتنی ئەستەنبوڵ، ئەمجار سەکردە عەلمانیەکان لەگەڵ ئەتاتورک چوونە بەریتانیا و ڕازی بوون بە مانەوەیان لە دەوڵەتێکی تورکی بەو مەرجەی مافی کورد بدرێ و دەوڵەتەکە بۆ کورد و تورک بێ. تەنانەت حسن خەیری لە تورکیاوە بروسکەی دەکرد بۆ لەندەن کە ئێمە دەوڵەتمان ناوێ و تورکیامان دەوێ.\n۷- پەیمانەکە بەسترا سیڤەر هەڵوەشایەوە و تەنانەت بۆ یەک جاریش ناوی کوردی تێدا نەهاتبوو، لە کاتێدا لەوەی سیفەر سێ بەندی تایبەت بوو بە کورد.\n۸- ئینگلیز هەروا بە سانایی بەڵێنی سیڤەری نەگۆڕی، بەڵکو یەکێ لەمەرجەکانی بۆ ئەتاتورک ئەوەبوو کە هەر هەوڵێک داپەڵۆسێ کە مەبەست لێی زیندو کردنەوەی خەلافەت بێ.\n۹- لێرەوە ئەوەندەی تر وەزعی کورد تێکچوو، شێوا، کورد قەدەغەکرا،جل و بەرگی زمانی یاساغ کرا، ڕاگوێزرا و ئێستاشی لەگەڵ بێ کوڕد کرایە قوربانی عەلمانیەتی تورکی، ئەوە گەرئیسلام کردبای زماندارە عەلمانیەکان زمانیان چل بست دەهێنا دەرێ و عمر و ئەبوبکریان لە قەبریدا دەیسوتاند.\nنووسینی: ئارام محمد كوێخا تۆفیق\nسەیری کتێبی (ڕۆڵی عەلمانیەت لەمەینەتیەکانی کورد)بەهێزترین کتێبە کەسەرجەم بابەتەکانی بەڵگەی ئەوکاتی دەوڵەتی عوسمانی و کوردی تێدایە لەزانکۆی بەریتانیا بەڵگەکانی هێناوەتەوەو لەلایەن مسعود عبدالخالق نوسراوە


مێژووی مەسیحییەت – History Of Kurdistan\nHome / مێژووى ئاینەکان / ئاینى مەسیحى / مێژووی مەسیحییەت\ndidar othman 2016-12-31\tئاینى مەسیحى, مێژووى ئاینەکان لێدوان نووسین ناچالاککراوە لە مێژووی مەسیحییەت 7,973 Views\nئایینی مەسیحییەت (لە وشەی عەرەبی مەسیح، بەواتای شۆراو بە رۆنێکی پیرۆز، بە ئینگلیزیی: Christianity، لەوشەی یۆنانی: Xριστός، Khristos، یاخود “Christ”، وێژەییانە: “کەسێکی پاکبووەوە لەگووناهـ”) یەکێکە لە ئایینە ئاسمانییەکان، ئایینە ئیبراهیمییەکان و ئایینە یەکتاپەرستییەکان، رەگی وشەی مەسیحییەت لە مەسیحەوە هاتووە، بەواتای کەسی هەڵبژێردراو یاخود بە ئاو شۆراوە و پاکبوەوە، ئەم ناونانەش ئەگەڕێتەوە بۆ مەسیح یاخود یەسوع کە بەپێی بڕوای مەسیحییەت بێ، یەسوع کوڕی خوایە، خودای جەستەگەرە، خودای بەوەفایە و هتد… لەو جۆرە ناونانانە؛ مەسیحییەت بە گەورەترین ئایین دادەنرێت کە لەسەر زەوی بڵاوە و ژمارەی شوێنکەوتووانی زۆرترە لە ٢.٢ ملیار کەس، واتە سێیەکی دانیشتوانی زەوی، هەروەها مەسحییەت ئایینی زۆرترین دانیشتوانە لەنێو ١٢٠ وڵات لە ئەسڵی ١٩٠ وڵاتی سەربەخۆ.\nمێژووی درووستبوونی مەسیحییەت ئەگەڕێتەوە بۆ دەوروبەری ساڵی ٢٧ ی زایین لەڕەگێکی هاوبەش لەگەڵ ئایینی جودایزم، کە تا ئێستا شوێندەستی ئەو ئەسڵییەتە هاوبەشییە وەک خۆی ماوەتەوە لەڕێگەی بەپیرۆزڕاگرتنی تەورات و تەناخ لەلایەن مەسیحیەوە کە ناوی دەبەن بە پەیمانی کۆن کە بەشی یەکەمی کتێبی پیرۆز پێک دێنێ لەلای مەسیحییەکان لەکاتێکدا کە پەیمانی نوێ، بەشی دووەم پێک دێنێ. مەسیحییەکان پێیان وایە کە پێشگوێیەکانی کە پێغەمبەرانی پەیمانی کۆن کردوویانە، لە یەسوعدا رووی داوە، ئەمەشە هۆی رێزگرتنییان لە تەورات، بەڵام بەشێوەیەکی گشتی پەیمانی نوێ باس لە خوێندنەکان و ئامۆژگارییەکان و ژیانی مەسیح دەکات، کە کۆی بڕواکانی مەسیحییەت پێک دێنێ.\nدامەزراندن و گەشەکردن\nVista-xmag.png وتاری سەرەکی: یەسووع\nبەرگێکی کەلەپووریی دێرین لە پەیمانی نوێ بەزمانی ئەرمەنیی: ئینجیل خۆی بەم جۆرە دەناسێنێت کە “ئەو ئایەیانە بۆتان تەرخان کراوە و نێردراوە تاوەکو بڕوا بهێنن بەوەی کە یەسوع، مەسیحە و کوڕی خودایە تاوەکو لەژێر ناوی ئەودا بژین، ئەگەڕ باوەڕدارن. “.(یوحەننا 31/20)\nچوار ئینجیلەکە بە سەرچاوەی سەرەکی گێراندنەوەی بەسەرهاتی ژیانی یەسوع دادەنرێت، چەند نووسراو و دەقێکی دی هەن کە ناو دەبرێن بە ئینجلی هەڵبەستراو یاخود ئینجیلی پشتپێنەبەستراو کە ئەوانیش باس لەژیانی دەکەن، هەروەها لە هەندێک لە نووسراوەکانی وتاربێژە رۆمانییەکاندا باسی لێکراوە بە درێژیی، وەک ئەوەی کە لەنووسراوەکانی سیسرۆدا هاتووە. بەپێی ئینجیلەکان بێت، یەسوع لە بەیتلەحم لەدایک بووە لە سەردەمی حوکمڕانیی هیرۆدسی گەورەدا و نەتوانراوە وەک خۆی کاتی لەدایکبوونی دیاریی بکرێت، دیارە زۆرینەی لێکۆڵەرەوان وای دیاریی دەکەین کە لەنێوان ساڵانی ٨ بۆ ٤ ی پێش زایین لەدایکبووە. مەتتا و لۆقا کۆکن لەسەر ئەوەی کە یەسوع لە نەوەی یەهوزایە، یەهوزاش خێڵێکی سەرەکی دوانزە خێڵی بەنی ئیسرائیل بوو. هەروەها کۆکیشن لەسەر ئەوەی کە بەشێوەی موعجیزە لەدایک بووە بەبێ بوونی رەگەزی نێرینە، ئەم رووادەوەش لە کڵێسادا بەناوی “لەدایکبوون لە پاکیزە” ناو دەبرێت. لەگەڵ ئەوەی کە لە بەیتلەحم لەدایک بووە، بەڵام زۆرینەی ساڵەکانی ژیانی لە ناسیڕە بەسەر بردووە.\nیەسوع لە ژینگەیەکی یەهودیدا گەورە بووە کە چاوەڕێی هاتنی ماشیحییان دەکرد، پێش دەستپێکردن بە چالاکییەکانی، لەلای یوحەننای بەئاوەشۆر پەروەردە بووە، لەدەوروبەری ساڵی ٢٧دا و کاتێک کە تەمەنی ٣٠ ساڵ بوو بەنزیکەیی؛ بانگەوازەکەی کە لەسەر دەستی یوحەننا وەرگرتبوو دەست پێکرد کە خەڵکی بانگ دەکرد بۆ تۆببەکردن، بەجۆرێ بوو کە ناوچەی رووباری ئەردەنی جێهێشت و بەرەو باکوور ئاراستەی گۆڕی تا وەکوو لە گوندی ناحوم گیرسایەوە، پاشان گوزەری دەکرد بەنێو دێیەکانی جەلیل و باشووری لوبنان و هەندێک ناوچە لەدەوروبەری جۆلان و باکووری ئەردەن کە بەناوی “دە شار” ەکەوە ناسراوە، هەروەها هەندێک ناوچەی تری وەک خەلیل و ئۆرشەلیم و هتد… فێرکردنەکانی یەسوع بەگشتی باسی لە وازهێنان لە شتە جەستەییەکان و گرنگیدان بە شتە رۆحییەکان دەکرد، ناڕەزا بوو بەرامبەر خۆبەزلزانین و لەخۆبایی مرۆڤ و هەندێ لە حەرامکراوەکانی شەریعەی یەهودییەتی چارەسەر کرد و هەندێکی ترییانی توند تر کرد وەکوو تەڵاقدان، هەروەها رووناکی خستبووە سەر رۆڵی ئیمان لە بەدیهێنانی وەفادا، و گرنگیی خۆشەویستیی و مەحەببەت. ئینجیلەکان، بەشێوەیەکی چڕتر باس لە بەسەرهاتەکان دەکەن، یان بڵێین بەگشتی باس لە ژمارەیەکی زۆر لە سەرسوڕهێنەر و موعجیزەکان دەکەن کە یەسوع خاوەنی بووە:\nئایینی مەسیحییەت یەسوع بانگهێشتی دەکرد بۆ پەرستنی خودا، و هەموو نەخۆشیی و عەیبێکی لە نەخۆش و لەخەڵکدا چاک دەکردەوە، ناوبانگی لەناو هەموو سوریادا بڵاوبۆوە، خەڵک نەخۆشەکانی خۆیانیان بۆ دەهێنا کە بەدەست نەخۆشیی و دەردە جیاجیاکانیانەوە دەناڵان، و ئەوانەی کە شەیتانیان تێدا گیرسابۆوە، و ئەوانەی تووشی پەرکەم و گۆجیی بووبوون، هەموویانی چارەسەر کرد، خەڵکێکی زۆر لەدوی کەوتن لە ناچەکانی جەلیل و دەشارەکە و ئۆرشەلیمی یەهودیی و ئەودیو ئەردەن ئایینی مەسیحییەت\nیەسوع بە نموونە ھێنانەوە و چیرۆکە رەمزییەکان لەگەڵ خەڵک دەدوا و بیرۆکە ئاڵۆزەکانی بۆ سادە دەکردن، ئینجیلەکان پڕکراون لەو گرتە و رووداوانەی کە رووبەڕووی بوونەتەوە لە ژیانیدا، بۆ درووستکردنی سەرچاوەیەکی فێربوون و پەندوەرگرتن بۆ شوێنکەوتوانی؛ بەگشتیش ئەو موعجیزانەی کە چیرۆکەکانیان گێڕدراونەتەوە بە وردیی لە ئینجیلدا، بریتیین لە سی و پێنج موعجیزە، بەڵام ژمارەی نموونەکان و چیرۆکەکان بریتیین لە سی و چوار دانە، لەکاتێکدا ژمارەی بەسەرھات و رووداوەکان بریتیین لە دووسەد و پەنجا و پێنج رووداو، ئینجیلیش راشکاوانە دەڵێت ئەوانە بەشێکی بچووک و سادەن لە کارەکانی یەسوع چوونکە “گەر ھەموو کارەکانی یەک یەک بخرابانایەتە بەردەست، ئەوا دونیا جێگەی کتێبی نەدەگرت\nیەسووع دوانزدە قوتابی هەڵبژارد کە هاوشوێنی بکەن. بەپێێ باوەڕی مەسیحییەت؛ یەسووع لەوپەڕی چالاکبوونیدا کە ماوەی سێ ساڵ بەردەوام بوو، لەوکاتەدا کە لەئۆرشەلیم بوو لەکاتی جەژنی فوسحدا ئەنجوومەنی یەهوود بڕیاری کوشتنی یەسووعییان دا لەترسی ئەوەی بزووتنەوەکەی ببێتە بزووتنەوەیەکی سیاسی بۆ دژایەتیکردنی دەسەڵاتی رۆمانی بۆ لەناوبردنی ئەو ئۆتۆنۆمییەی کە جوولەکە بەدەستی هێنا بوو. ئینجیلەکان بەباشی باس لە دادگاییکردنی یەسووع ئەکەن لەبەردەم ئەنجوومەنی یەهوود دا پاشان لەبەردەم پێلاتس پێنتی و پاشان دوودڵبوون لەسەر لەخاچدانی یەسووع، پاشان یەسووع لەخاچ دەدرێت لەدەرەوەی شار لەسەر گردی جەلجەسە، لەو شوێنەدا کە لەخاچدان ئەنجام دەدرێت، جێی ئاماژەیە کە گردبوونەوەیەکی زۆری خەڵکی بوونی هەبووە. پاش بەیەکداکەوتنێکی زۆر لەگەڵ مردندا بۆ ماوەی سێ کاتژمێر، یەسووع دەمرێت و لەگەڵ مردنەکەیدا رووداوی ناسرووشتی و نائاسایی رووی داوە.]. پاشان بەخێرایی و پەلەپەل نێژراوە بەهۆی نزیکبوونەوەی شەممەی فوسح، بەپێی ئینجیلیش هەمان شتە. یەکێک لە ئافرەتان لەبەرەبەیانی رۆژی یەکشەممە دا سەردانی ئارامگەکەی دەکات و دەبینێت کە ئارامگەکەی خاڵییە]، پاشان لەوێدا فریشتەیەک پێیان رادەگەیەنێت کە یەسووع هەستاوەتەوە لەنێو مردوواندا، پاشان ئافرەتەکە رادەگاتە لای قوتابییەکانی یەسووع و ئەو هەواڵەیان پێ رادەگەینێت. لێرە بەدواوە چەندین جاری تر یەسووع بۆ تەلەبەکانی دەردەکەوێت و دڵنیا دەکاتەوە لەسەر هەستانەوەی لەمردن.\nیەکەمین کڵێسا: کڵیسای بوتڕوس و پۆڵس\nVista-xmag.png وتارە سەرەکییەکان: پۆڵس و بوتڕوس\nئایینی مەسیحییەت جەماعەتی بڕواداران یەک دڵ و یەک گیان بوون و کەسییان نەیان دەگووت کە شتێک لەوانەی هەیانە هی خۆیان بەڵکو هەموو شتێک لەنێوانییاندا هاوبەش بوو، هیچیشییان کەم دەرامەت نەبوون بەهۆی ئەوەی هەرچی هەیان بوو لە کێڵگە و ماڵ دەیان فرۆشت و پارەکەیان دەخستە ژێر پێی نێردراوەکانەوە و ئەوانیش بەپێی رۆڵی خۆیان دابەشییان دەکرد بەسەر کەم دەرەمەتاندا بەپێی پێویست.\nکۆمەڵە مەسیحییەکە گەشەیان سەند، لێرەش بەدواوە ریزبەندی دەسەڵات لەنێو کڵێسادا دەرکەوت، بەجۆرێ حەوت لە یاریدەدەری قەشەکان بە یاریدەدەری نێردراوەکان دانران، بەڵام زۆر چەوساندنەوەیان رووی لەزیادبوون کرد تا وای لێ هات پەنایان بردە جەلیل و سامیرە، ئەمەش یاریدەدەرێک بوو بۆ ئەوەی پیشتیوانان لە مەسیحییەت لەدەرەوەی ناوچەی ئۆرشەلیم زیاد بکات، بۆیە فیلیپس هەڵستا بەبڵاوکردنەوەی فێرکارییەکانی مەسیحییەت لە سامیرەدا، و حەنانیای دیمەشقییش لە دیمەشق، پاشان شاوڵی تەڕتووسی وەرگەڕا بۆ مەسیحییەت و ناوی خۆی گۆڕی بۆ پۆڵس. بەپێی رای مەسیحییەکان، ئەو وەرگەڕانەی پۆڵس بۆ مەسیحییەت لەدوای دەرکەوتنی یەسووعەوە بۆ پۆڵس لەسەر رێگەی دیمەشق، رووی داوە.] پۆڵس بەشدار بووە لە بڵاوبوونەوەی مەسیحییەتدا بەتایبەتی لەلای کەسانی نایەهوود لەپاڵ حەفتا نێردراوەکەدا بەتایبەتی لە لوبنان و قوبروس و ئەنتاکیە، بەجۆرێ بنکەیەکی میللییان بەدەست هێنا و بۆ یەکەم جار بە مەسیحییەکان ناوبران، ئەنتاکیە بنەما بنچینەییەکەی پۆڵسی هەزم کرد لە گەشتە مزگێنیدەرەکەیدا بەرەو یۆنان و ئاسیای بچووک، بەڵام کێشەی سەرەکی و گەورەکە لەنێوان مەسیحییە بنەچە یەهوودییەکان و مەسیحییە بنەچە نایەهوودییەکاندا رووی دا، بەتایبەت لەڕووی پابەند بوون بە یاساکانی مووساوە و خەتەنەکردن بەشێوەیەک لەشێوەکان، بۆیە لەو کاتەدا کۆبوونەوەی یەکەم لە ئۆرشەلیم بەسترا دەوروبەری ساڵی ٥٠ی زایینی، لەوێدا ئاکامی دانیشتنەکە بەوە کۆتایی پێ هات کە مەسیحییە بنەچە نایەهوودییەکان دەتوانن پابەند نەبن بە خەتەنەکردن یان یاساکانی مووساوە. کۆمەڵەی ئۆرشەلیم کۆمەڵێک سەفەری بۆ پۆڵس بەرەو یۆنان مەقدۆنیا رێکخست، پاشان پۆڵس ویستی گەشت بکات بەرەو ڕۆما کە ئەویش دواتر بۆی هاتە دی لەساڵی ٥٩ی زایینیدا، بەڵام مێژووی هەبوونی مەسیحییەکان لەڕۆمادا پێش ئەو گەشتەش دەکەوێت کە پێشتر پۆڵس بۆخۆی نامەیەکی ئاراستە کردن لەساڵێ ٥٧دا. تەقلیدی مەسیحی وا هاتووە کە بوتڕوس یەکەم کەسە کە کڵێسای ڕۆمای دامەزراندووە پاش ئەوەی کڵێسای ئەنتاکیەی دامەزراندووە، هەر لەوێشدا کۆتا ڕۆژەکانی ژیانی بردۆتە سەر تا کاتی کوشتنەکەی لەساڵی ٦٤ یان ٦٧ لەکاتی ئاگرکەوتنەوەی گەورە لەڕۆما و چەوساندنەوەی مەسیحییەکان لەلایەن نیرۆنەوە.\nپۆڵسیش ڕۆمای بەجێهێشت لە ساڵی ٦٢دا و ڕووی کردە ئیسپانیا، بەڵام دواتر جارێکی تر گەڕایەوە ڕۆما و لەوێ گیرا و لەنێو زینداندا لەنێوان ساڵانی ٦٦ و ٦٧ دا دواترین نامەی خۆی نووسی بۆ تیمۆساوس کە بە دووەمین نامە بۆ تیمۆساوس ناسراوە پێش مردنەکەی لەماوەی چەوسانەوەی نیرۆن بۆ مەسحییەکان ]. ئەمما مەرقۆس کە تەلەبەی بوتڕوس بوو چووە ئەسکەندەریە و کڵێسای میسڕی دامەزراند نزیکەی ساڵی ٤٥ ی زایینی]، تۆماسیش بەرەو هیندستان ڕۆیی، بەگشتی یەکەمین جووڵەی بڵاوبوونەوەی مەسیحییەت زۆر چالاک بوو، بەدەر لە دوانزدە قوتابییەکە، حەفتا نێردراوەکەش دەستێکی کارایان هەبوو تێیدا. دوایین کەس لە دوانزدە قوتابییەکە کە بمرێت یوحەننا بوو، کە لە تورکیا نیشتەجێ بووبوو پێش ئەوەی نەفی بکرێت بۆ بتمووس و لەوێدا کۆتا رۆژەکانی ژیانی بەرێتە سەر. لەنێو دوانزدە قوتابییەکەشدا، تەنها یوحەننا بەشێوەیەکی ئاسایی و سروشتی مرد، درووست وایە بڵێین نەکوژرا لەهیچ ماوەیەک لەماوەکانی چەوساندنەوەی مەسیحییەکاندا. یوحەننا وەک ئاماژەمان پێدا لەدوورگەی بتمووس لەساڵی ١٠١دا کۆچی دوایی دەکات.\nبەرەبەیانی مەسیحییەت (١٠١ بۆ ٣١٢)[\nVista-xmag.png وتارە سەرەکییەکان: بەرەبەیانی مەسیحییەت و چەوساندنەوەی مەسیحییەکان\nلەسەرەتای سەدەی دووەمی زایینیدا، مەسیحییەت بریتیی بوو لە کۆمەڵێک جەماعەتی پەرتەوازەی بچووک لەنێو کۆمەڵگادا لەنێو ئیمپراتۆرییەتی ڕۆمانیدا، هێزی باوەڕ و ڕۆشنبیری ڕۆمانییان شتێکی ناسراو بوو، ئەمە بەدەر بوو لەو کەسانەی کە نوێ بوون بۆ ئایینەکە. لەلایەکی ترەوە، گەورەترین ترس بۆ ئیمپراتۆرییەتی ڕۆمانی بریتیی بوو لە رەتکردنەوەی مەسیحییەکان بۆ پەرستی ئیمپڕاتۆر کە رەگەزی یەکبوونی ئیمپڕاتۆرییەتەکە بوو، ئەمە جگە لە رەنکردنەوەیان بۆ سەرجەم بۆنە فەرمییەکان، هەروەها ئاشکرا کردنیان بۆ قۆرخکردنی ڕاستی و هەڵبژاردنی مردن لەبری لادان لە ئایینەکە، هەر ئەمەش بوو وایکرد کە وتاردەری ڕەوانبێژ لۆقیانۆس بڵێت کە ئەمانە مێشک و بیریان سووک و سادەیە و تاوانبار نین بەڵکو یەسووعی دووڕوو هەڵیخڵەتاندوون و پێشەوا ئایینیەکانیش یارییان پێ دەکەن.، لەگەڵ ئەمەشدا مەسیحییە پێشەنگەکان ئەوەیان بەشێوەیەکی تایبەت ڕەت دەکرەوە کە لەیەک خستن هەبێت بە زانستە دنیاوییەکانەوە بەهۆی پەیوەندیداربوونی بەشێوەیەکی قایمەوە بە ئایینە بتپەرستەکانەوە. [، ئەمە وایکرد کە مێژووناسی ڕۆمانی سەلەس دەوروبەری ساڵی ١٧٥ لۆمەی مەسیحییەکان بکات لەسەر پاڵپشتیکردن و بەرگریکردنیان لە نەزانی خۆیان.].\nباردودۆخەکان لەدوای نیوەی سەدەی دووەمی زایینییەوە بەرەو گۆڕان چوو، چوونکە مەسیحییەکان درکیان بەوە کرد کە دووەمین گەڕانەوەی چاوەڕوانکراوی یەسووع کاتێکی زۆر درێژ دەخایەنێت و مانەوەیان لەسەر زەوی درێژە دەکێشێت، بۆیە هەوڵیان دا کە باوەڕەکەیان بەشێوەیەکی پڕتر لە عەقڵانییەت و سیستەم پێشکەش بکەن بە بەکارهێنانی ڕۆشنبیرییەکانی سەردەمەکەیان، ئەم درکپێکردنە گەیشتە ئەوەی کە ئەگەر کڵێسا نەیەوێت ڕەزاگران بێت لەلای کۆمەڵگا، ئەوا پێویستە لەسەر کە بەزمانی ڕۆشنبیرانی سەردەمەکە و خودی سەردەمەکە خۆی قسە بکات]، بەم جۆرە یەکەمین بەرگریکار لە مەسیحییەت جۆستینۆس بوو کە کوژرا لە ماوەی چەوساندنەوەکانی ساڵی ٥٦٠دا.]. لەدوای ئەمەشەوە نووسراو پەڕتووکەکانی بەرگری ڕووی لەزۆربوون کرد؛ هبراپۆلیس، ئەبۆلینارۆس و میڵتۆن نووسراو و پەڕتووکەکانیان پێشکەشی ئیمپڕاتۆر مارکۆس ئۆریلیۆس کرد، هەروەها ئەسیناگۆراس و مڵیتادیس نووسراوەکانیان بڵاوکردووە لەدەوروبەری ساڵی ١٨٠د، کەسانی ڕۆشنبیریش وەکوو کجولیانۆس و ئەگناتیۆس کە بووبوونە مەسیحی؛ بەشدارییان کرد لەڕێگەی خۆشکردن بۆ مەسیحییەت کە بچێتە ناو کۆمەڵگایەکی زاڵەوە. لەکۆتایی سەدەی دووەمدا ئیدی کێشەیەکی ئەوتۆ بوونی نەما، بەجۆرێ کە تەنانەت باوکانی مەسیحیش منداڵەکانیان دەناردە قوتابخانە بتپەرستییەکان چوونکە لەپەروەردەیەکی مەسیحی درووست جیاواز نەبوو تەنها لە کۆرسە ئایین و ئەخلاقییەکاندا نەبێت، هەروەها قوتابخانە مەسیحییەکان و پەڕتووکە مەسیحییەکان پەیدابوون دامەزران لەگەڵ دەستپێکی سەدەی سێیەمی زایینیدا و ژمارەی مامۆستایانی مەسیحی لە قوتابخانە یۆنانییەکان و ڕۆمانییەکاندا ڕووی لە زۆربوون کرد و لەساڵی ٢٦٤دا ئەناکۆلیۆس بووە سەرەک قەشەی لازقیە، یەکەمین ڕاگری مەسیحی لە کۆلیجی فەلسەفە لە زانکۆی ئەسکەندەرییە، پاشان قەشە مالیخۆن بووە بەڕێوەبەری قوتابخانەی وتاردان و ڕەوانبێژی لە ئەنتاکیە.\nژمارەیەکی زۆر لە لێکۆڵەرەوان وا دەبیین کە مەسیحییەت لە یەهوودییەتەوە گەلێک نزیک بووە لەڕووی داب و نەرییتەوە تا کۆتایی سەدەی دووەمی زایینی، بەڵام لەدوای ئەو بەروارەوە مەسیحییەت چووە ناو شارستانییەتی هێلینییەوە کە بوارێکی تری بڵاوبوونەوەی بۆ دەڕەخسێنێت لەگەڵ دەستپێکردنی سەدەی سێیەمی زایینییەوە]، لەلایەکی ترەوە، ئێریک کۆفمان ئاشکرای دەکات کە مەسیحییەکان سیستەمێکی کۆمەڵایەتی چالاکییان لەسەر تیشکی ئینجیلەوە گەشەپێداوە، بەپێچەوانەی بتپەرستەکانەوە؛ مەسیحییەکان لەماوەی بڵاوبوونەوەی پەتاکاندا گرنگییان بە نەخۆشەکانیان دەدا ئەمە هاوشانی گرنگیدان بە کەمئەندامەکانیان، ئەمە جگە لە جەختکردنەوە لەسەر بەوەفابوونی نێرەکان لە هاوسەرگیریدا و یەکێتی ئەو هاوسەرگیرییە، ئەمە جۆرێک لە خێزانی سەربەخۆ و جێبەخۆگرتووی درووست کرد کە کۆمەڵگای ڕۆمانی لەدەستی دابوو، هاوشانی ئەمانەش یاریدەدەری ئافرەتە باوەڕدارە نوێیەکانیان دەکرد لەچوارچێوەی ئەو جێگیرییەدا تا منداڵیان ببێت و ژمارەیەکی زۆرتر لە منداڵ پەروەردە بکەن، ئەمە لەگەڵ هەبوونی ژیانێکی کۆمەڵایەتی بێ وێنە و بێ هاوتا لەنێوان تاکەکانی کۆمەڵەیەکی دیاریکراودا و یارمەتیتدانی بەردەوامیان بۆ یەکتر.\nکێشەی سەرەکی کڵێسا لە ماوەی هەردوو سەدەی دووەم و سێیەمدا لە چەوساندنەوەی مەسیحییەکان لەلایەن ڕۆمانەوە خۆی دەبینێتەوە، لەسەرەتای دەرچوونی بەیاننامەی دەرکردنی مەسیحییەکان لەڕۆما لەساڵی ٥٨دا و تەنانەت تا ساڵی ٣١٢، مەسیحییەکان دەیان ناڵاند لەجۆرەها جۆری چەوساندنەوە، کە ناخۆشترینیان بریتیی بوو لەچەوساندنەوەی نیرۆن کە ئاگرکەوتنەوە لە ڕۆمای لێ کەوتەوە، دۆمیتیانۆس کە سی و حەوت ساڵ بەردەوام بوو لەسەر چەوساندنەوەی مەسیحییەکان؛ سەرەتای ڕۆژژمێری ناسراو بە ڕۆژژمێری قبتی یان میسڕی دەستەبەر کرد، و بەپێی سەرچاوە و ژێدەرەکانی کڵێسای قبتی ئۆرسۆدۆکسی؛ سەدان هەزار کەس لەماوەی ئەو چەوساندنەوەیەدا کوژراون]، هەریەک لە تراجان، مارکۆس ئۆریلیۆس، سێپتیمۆس سێڤیریەس، ماکسیمین، دێکیۆس، جالینۆس، ئۆریلیان و دیۆكلتيانۆس، بەگشتی لەمێژووی مەسیحییەتدا بە ١٠ چەوساندنەوە گەورەکە ناو دەبرێن]، بەڵام دۆخەکان بەرەو باشبوون چوو لەگەڵ دەرچوونی بەیاننامەی لێبوردانەی گالیریۆس و هەنگاوەکانی ئیمپڕاتۆر قوستەنتین کە بووە هۆی دەرچوونی بەیاننامەی میلانۆ لەساڵی ٣١٢ دا کە تێیدا دان دەنێت بە مەسیحییەتدا وەکوو یەکێک لە ئایینەکانی ئیمپڕاتۆرییەتی ڕۆمانی، وێڕای هەموو ئەو چەوساندنەوانەش، هێزی دیمۆگرافی مەسیحییەت گەشەی دەسەند لەگەڵ ئەوەی کە تا دەوروبەری ساڵی ٣١٢ ـەش لە ناو ئیمپڕاتۆرییەکەدا کەمینە بوون، بەڵام دواتر بوونە هێزێک کە ئیمپڕاتۆرییەت نەی دەتوانی دایان پۆشێت یان دانیان پیادا نەنێت.[\nPrevious ئه‌و رووداوانه‌ی مێژوو كه له 30ی 12 روویانداوه\nNext جینۆسایدی ئەرمەن و رۆڵی كورد تێیدا


ڕۆژی 26ی تشرینی دووەم\nپارێزگای سلێمانی 2019-11-20\n- ڕۆژی 26ی تشرینی دووەمی ساڵی 1382ی زایینی، سوڵتان (بەرقوقی كوڕی ئەنس) وەكو فەرمانڕەوای میسر دەسەڵاتی گرتە دەست كە لە پاش چوونە سەر كورسیی دەسەڵات دەوڵەتی دووەمی مەمالیكی لە میسر دامەزراند.\n- ڕۆژی 26ی تشرینی دووەمی ساڵی 1504، شاژنە (ئیزابێلای یەكەم)ی پاشای ئیسپانیا كۆچی دوایی كردووە، كە لە ماوەی حوكمڕانییەكەیدا دەستی گرتوە بەسەر چەندین ناوچەی جیاوازدا و یەكخستنی ناوچەكانی قشتالە و ناپۆلی و سەقەلییە، پشتیوانیی كۆڵۆمبسیشی كردوە لە گەشتەكانیدا بۆ دۆزینەوەی خاكی نوێ، ئیزابێلای یەكەم ساڵی 1451 لە دایك بوە.\n- ڕۆژی 26ی تشرینی دووەمی ساڵی 1607، پیاوچاكی ئایینی و نوسەری ئینگلیزی (جۆن هارڤارد) لە دایك بووە، كە دامەزرێنەری زانكۆی هارڤاردە و یەكێكە لە زانكۆ گەورە و بەناوبانگەكانی جیهان، هارڤارد ساڵی 1638 لە هەڕەتی لاوێتیدا كۆچی دوایی كردوە.\n- ڕۆژی 26ی تشرینی دووەمی ساڵی 1830، هێزەكانی سوپای داگیركاری فەرەنسا شكستیان هێنا لە داگیركردنی شاری (بەلیدە)ی جەزائیر بە هۆی بەرەنگاربوونەوە و شەڕی قورسی دانیشتوانی شارەكە لە دژی سوپای فەرەنسییەكان.\n- ڕۆژی 26ی تشرینی دووەمی ساڵی 1931، هۆزی برادۆستییەكان بە سەرۆكایەتیی شێخ (ڕەشیدی لەولان) بە پیلانێكی دەوڵەتی عێراق هێرشیان كردە سەر ناوچەی بارزان كە بووە هۆی كوشتار و شەڕێكی قورس لە ناوچەكەدا.\n- ڕۆژی 26ی تشرینی دووەمی ساڵی 1941، هێزەكانی سوپای ژاپۆن هاوشانی كەشتیگەلی ژاپۆنی و بە فەرماندەیی ئەدمیراڵا (شۆشی ناجۆمۆ) ڕوویانكردە ناوچەی (بیرل هاربەر) بە مەبەستی جەنگ و شەڕكردن لەگەڵا سوپای هاوپەیمانەكان.\n- لە گەرمەی جەنگی دووەمی جیهانیدا و ڕۆژی 26ی تشرینی دووەمی ساڵی 1943، كۆنگرەیەكی لوتكە لە شاری تارانی پایتەختی ئێران لە نێوان (فرانكلین ڕۆزفڵت)ی سەرۆكی ئەمریكا و (وینستۆن چەرچڵا)ی سەرۆك وەزیرانی بەریتانیا و (جۆزێف ستالین)ی سەرۆكی یەكێتیی سۆڤێتدا ئەنجامدرا، كە تێیدا ستراتیژی جەنگیان داڕشت لە دژی بەرەی میحوەر.\n- ڕۆژی 26ی تشرینی دووەمی ساڵی 1943، نوسەر و ئەدیب و ڕۆماننوسی ناوداری ئەمریكی (مارلین ڕۆبنسۆن) لە دایك بووە، كە یەكێكە لە ئەدیبە نوێخوازەكانی خۆرئاوا و چەندین بەرهەمی بەپێزی نوسیوە و بۆ زمانە زیندووەكانی جیهان وەرگێڕدراون.\n- ڕۆژی 26ی تشرینی دووەمی ساڵی 1950، هێزەكانی سوپای چین چوونە ناو خاكی كۆریای باكورەوە بە مەبەستی هاوكاریكردنی سوپای ئەو وڵاتە لە بەرەنگاربوونەوەی سوپا هاوبەشەكەی كۆریای باشور و ئەمریكا، ئەوەش بووە پارسەنگێك بۆ جەنگەكە و هاوسەنگكردنەوەی هاوكێشەكان لە جەنگی نیوەدورگەی كۆریادا.\n- ڕۆژی 26ی تشرینی دووەمی ساڵی 1960، كۆمەڵەی گشتیی ڕێكخراوی نەتەوەیەكگرتووەكان داوایەكی حكومەتی مەراكشی ڕەتكردەوە بە لكاندنی خاكی مۆریتانیا بەو وڵاتەوە.\n- لە پاش ڕزگاربوونی جەزائیر لە ژێردەستەیی داگیركاران ڕۆژی 26ی تشرینی دووەمی ساڵی 1962، (ئەحمەد بن بلە) یەكەم كابینەی حكومەتی لە جەزائیردا پێكهێنا و چووە سەر كورسیی دەسەڵات.\n- ڕۆژی 26ی تشرینی دووەمی ساڵی 1969، یەكەم ژمارەی گۆڤاری بەیان بڵاوكراوەتەوە كە گۆڤارێكی ڕوناكبیریی و كۆمەڵایەتی‌و ئەدەبی بووە و چەندین نوسەر بابەتیان تێدا بڵاوكردوەتەوە.\n- ڕۆژی 26ی تشرینی دووەمی ساڵی 1973، مۆریتانیا وەكو ئەندامی تەواوەتیی ڕێكخراوی نەتەوەیەكگرتووەكان وەرگیرا و بوە وڵاتێكی خاوەن سەروەریی.\n- ڕۆژی 26ی تشرینی دووەمی ساڵی 1988، ویلایەتە یەكگرتووەكانی ئەمریكا پێدانی ڤیزای بە (یاسر عەرەفات)ی سەرۆكی دەسەڵاتی فەڵەستینی ڕەتكردەوە و ڕێگەی پێنەدا بچێتە خاكی ئەمریكاوە كە بڕیاربوو وتارێك لە بەردەم كۆمەڵەی گشتیی ڕێكخراوی نەتەوەیەكگرتووەكاندا پێشكەش بكات.\n- ڕۆژی 26ی تشرینی دووەمی ساڵی 1988، فڕۆكەكانی سوپای عێراق بە خەستی بۆردومانی ناوچەكانی (سەرقەڵا و هۆمەربل)یان كرد، كە بەهۆیەوە ژمارەیەك هاووڵاتیی كورد بریندار بوون و زیانێكی زۆری ماڵیش بەو ناوچانە گەیشت.\n- ڕۆژی 26ی تشرینی دووەمی ساڵی 1990، بە هۆی تەقینەوەیەكی خۆكوژییەوە لە ناو بارەگایەكی سوپای ئیسرائیلدا لەسەر سنورەكانی نێوان میسر و ئیسرائیل كە لەلایەن سەربازێكی میسری بەناوی (ئەیمەن حەسەن)ەوە ئەنجامدرا، چەندین سەربازی ئیسرائیلی كوژران و ژمارەیەكی زۆریش بریندار بوون.\n- ڕۆژی 26ی تشرینی دووەمی ساڵی 1993، حكومەتی ئەڵمانیا بە فەرمانێكی ڕەسمی هەرچی بنكە و بارەگا و چالاكیی پارتی كرێكارانی كوردستان هەبوو لەو وڵاتەدا قەدەغەی كردن، 35 ڕێكخراویشی قەدەغە كرد كە سەر بە پەكەكە بوون و چالاكییان لە ئەڵمانیادا ئەنجام دەدا.\n- ڕۆژی 26ی تشرینی دووەمی ساڵی 1994، بە شێوەیەكی زۆر دڕندانە هێرشكرایە سەر مامۆستا (عەبدولڕەحمان عەبدولقادر گەناوی) یاریدەدەری سەرۆكی یەكێتیی زانایانی ئایینیی كوردستان و وتارخوێنی مزگەوتی (عومەری كوڕی خەتاب) لە شاری هەولێر كە بەهۆیەوە گیانی لە دەست دا.\n- ڕۆژی 26ی تشرینی دووەمی ساڵی 2001، نوسەر و موزیسیان و هونەرمەندی گەورەی فینلەندی (نیلس ئەسلەك فالكیابا) كۆچی دوایی كردووە، كە خاوەنی چەندین بەرهەمی هونەریی بەپێزە.\n- ڕۆژی 26ی تشرینی دووەمی ساڵی 2002، هەریەكە لە (جەلال تاڵەبانی و مەسعود بارزانی) گەیشتنە شاری پاریسی پایتەختی فەرەنسا و لەگەڵا سەرۆكی پەرلەمانی ئەو وڵاتەدا كۆبوونەوە.\n- ڕۆژی 26ی تشرینی دووەمی ساڵی 2004، لە گۆڕەپانی ئازادی لە شاری كەركوك پەردە لەسەر پەیكەرێكی گەورەی شاعیری ناوداری گەلی كورد (ئەسیری) لادرا.\n- ڕۆژی 26ی تشرینی دووەمی ساڵی 2008، چەند تەقینەوەیەكی بەهێز لە ناوچە جیاجیاكانی شاری (مۆمبای) پایتەختی ئابوریی هندستان ڕوویاندا كە بە هۆیانەوە ژمارەیەكی زۆر هاووڵاتی گیانیان لە دەست دا و دەیانی تریش بریندار بوون و زیانێكی زۆری مادیشیان بە دوای خۆیاندا هێنا.


گۆمێز بە پەیامێک وەڵامی هاندەرانی بارسێلۆنا دەداتەوە\nلەلایەن کارۆخ ڕواندزی لە 2018/03/14 یاریگا\nدوای ئەوەی ئاندرێ گۆمێز پەیامێکی لەسەر بارودۆخی خۆی لە نێو یانەی بارسێلۆنا بڵاوکردەوە و سەرنجی هاندرەرانی بارسای پێ ڕاکێشا ولە لایەن زۆرترین کەس پشتگیری لێکرا، یاریزانەکە بە پەیامێک وەڵامی هاندەرانی یانەکەی دایەوە.\nلەم بارەیەوە، گۆمێز، لە پەیجی تایبەتی خۆی لە ئینیستاکرام نووسیویەتی” زۆر سوپاسی لێ پرسینەوە و نامەکانی هەمووتان دەکەم، من زۆر باشم، تەنها بیر لە یارمەتی دانی یانەکەم دەکەمەوە، بۆ ئەوەی شەوێکی ئەفسووناوی لە یاریگای نۆ کامپ بەسەر بەرین”.\nئاشکرایە کە گۆمێز لە چەند ڕۆژی ڕابردوودا بە ڕاشکاوانە بارودۆخی دەروونی خراپی خۆی لە نێو یانەی بارسێلۆنا ئاشکرا کردبوو، هەروەها بارودۆخەکەی نێو یانەکەی بە دۆوەخ وەسف کردبوو، دوای بڵاوکردنەوەی ئەم پەیامەش زیاتر لە ملیۆنێک کەس لە هەوادارنی بارسا لە ماوەیەکی کورتدا پشتگیری خۆیان بۆ یاریزانە دەربڕی.\nبابەتی پێشووبه‌رشه‌لۆنه X چێڵسی … ئاماره‌كانی پێش یاریه‌كه\nبابەتی دواتر ته‌نیا گرفتی كۆنتی میسیه


دوو لاوه‌كه‌ی پێشمه‌رگه یه‌كه‌م و دووه‌می پاڵه‌وانێتی شه‌تڕه‌نجی خانزاد بوون\nیانه‌ی شه‌تڕه‌نجی خانزاد درێژه ده‌دات به پاڵه‌وانێتی و چالاكییه‌كانی و له نێو هۆڵی شه‌تڕه‌نجی یانه‌كه‌ی دا و به‌به‌شداری 86 كوڕ و كچه یاریزان پانزه‌هه‌مین پاڵه‌وانێتی شه‌تڕه‌نجی كراوه‌ی به شێوه‌ی سویسری و به نۆ جه‌وله ئه‌نجام دا .\nله‌و پاڵه‌وانێتیه‌دا كه ماوه‌ی دوو ڕۆژی خایاند هه‌ردوو یاریزانی لاوی یانه‌ی وه‌رزشی پێشمه‌رگه ( ئاریان عه‌لی ئیحسان و ئه‌حمه‌د جه‌زا ) به‌شداریان كردوو دوایی كێبڕكێیه‌كی به‌هێز سه‌رئه‌نجام هه‌ردوو یاریزان توانیان پله‌كانی یه‌كه‌م و دووه‌م به‌ده‌ست بهێنن .\nئه‌مه‌و ئاریان عه‌لی به كۆی 8 خاڵ نازناوه‌كه‌ی به‌رز كرده‌وه و ئه‌حمه‌د جه‌زاش به كۆی 7,5 خاڵ به پله‌ی دووه‌می هه‌مان پاڵه‌وانێتی هات .


وەزیری کۆچ و کۆچبەرانی عێراق شێوازی ناردنی موچەی فەرمانبەران ئاشكرادەكات\nوەزیری کۆچ و کۆچبەران لەحكومەتی عیراق شێوازی ناردنی موچەی فەرمانبەرانی هەرێم ئاشكرادەكات و ڕایدەگەیەنێت "بەغدا لەڕێگەی پارێزگاكانەوە یان لەڕێگەی بەڕێوەبەرە گشتییەكانەوە موچە دەنێرێت".\nدەرباز محەمەد، وەزیری كۆچ و كۆچبەرانی عیراق لە بەرنامەی تاوتوێی کەناڵی ئێن ئاڕتیدا ڕایگەیاند "نابێت فەرمانبەرانی هەرێم باجی ناكۆكییەكانی نێوان بەغدا و هەرێم بدەن، لەو چوارچێوەیەشدا دەبێت موچەكانیان دابین بكرێت".\nسەبارەت بەناردنی موچەی فەرمانبەرانی هەرێم، دەرباز محەمەد ئاشكرایكرد كە حكومەتی عیراق نایەوێت موچەی فەرمانبەران لەڕێگەی حكومەتی هەرێمەوە بنێرێت، بەڵكو دەیەوێت لەڕێگەی پارێزگاكان، یاخود بەڕێوەبەرە گشتییەكانەوە موچە بنێرێت.\nسەبارەت بەوردبینی لیستی موچەخۆرانی هەرێمیش، وەزیری كۆچ و كۆچبەران وتی " حەیدەر عەبادی پێی وتم، وردبینی لیستی فەرمانبەران بۆئەوەیە موچە بنێردرێت، لەدوای وردبینی لیستی موچەخۆرانی پەروەردەو تەندروستی، موچەی وەزارەتەكانی دیكەی هەرێم دەنێرین".


سەروەری گەل: شەهید فەتاح محەممەدی\nكوردستان قەڵای لە گیران نەهاتووی گەلی كوردە، هەركات دوژمنان، بۆ دەست بەرسەرداگرتنی، بچووكترین جووڵانەوەیان لە خۆ نیشان دابێ، لەگەڵ بازووی بەهێزی پاڵەوانانی ئەو نیشتمانە كە هەمیشە حازری فیداكاری و لەخۆبردوویی بوون و بەخوێنی گەشیان، بست بەستی كوردستانیان پاراستووە و شاخ و داخ و دار و دەوەنیان بە خوێنیان ڕەنگاندووە، ڕووبەڕوو بوون و بە تێكشكاوی و سەرشۆڕییەوە بەرەو دواگەڕاونەوە.\nبەڵێ كوردستان تابلۆی ڕەنگاو ڕەنگی سروشتە، هەمیشە لە لایەن وێنەکێشانی جوانمێری مێژووی شەهیدە سەربەرزەكانمان ڕەنگاوە. مێژووی خەباتی گەلەكەمان ناو و وێنەی هەزارانی لەو هەڵۆ تیژ باڵانەی لە باوەش گرتووە. وا ئێمەش لە یادی ئەمجارەماندا. سەرێك دەكێشینە ناو كۆڕی سوارە تیژ تاوەكانی گۆڕەپانی خەباتی بێوچانی ئەم قۆناغەمان و یادی شێرە پیاوێكی خەبات و تێكۆشان دەكەین،كە شەهید فەتاحی محەممەدییە.\nلەم كوردستانەدا، منداڵێك چاوی بە دونیای پڕ لە ئازار و ژان هەڵێناو ناوی فەتاحیان لێنا. فەتاح لە سەرەتای ژیانیدا كەوتە ناوی گێژاوی نەداری و ژانی ژیان و لەگەڵ ژیانی پڕ مەینەتی كشتوكاڵ دەستەو یەخە بوو. فەتاح ڕۆژ لەگەڵ ڕۆژ گەورەتر دەبوو، تا پێی نایە ناو تەمەنی 15 ساڵییەوە هەركات كە لە ناو كۆڕ و كۆمەڵدا دادەنیشت باسی بەشخوراوی گەلی كوردی دەبیست و گوێی لێ دەبوو، زۆرجاران لەبەر خۆیەوە دەیگوت تۆ بڵێی ڕۆژێك نەبێت كە بتوانین بە دەستی پڕ لە هێز و تووڕەیی خۆمان گەرووی دوژمنان بگوشین و تۆڵەی هەموو زوڵم و زۆرداری و ماف پێشێل كردنیان لێ وەربگرینەوە. ئاواتی ئەوە بوو كە ڕۆژێك گەلی كوردی بەشخوراو ڕاپەڕێ و ئەویش وەك ڕۆڵەیەكی ئەم كوردستانە خۆشەویستە بە گژ دوژمناندا بچێتەوە و خۆی فیدا كات. كاتێك شۆڕشی گەلانی ئێران دژی ڕژێمی ملهۆر و داسەپاوی شایەتیدا سەركەوت و دوا بە دوای ئەوەكە ئەو شۆڕشە لە لایەن دەستەیەكی تری دیكتاتۆرەوە لەسەر ڕێگای ڕاستی لایداو هەر لە لایەن ئەو دەستە لە خۆباییەوە بۆ سەر كوردستانی خوێناوی هێرش كرا، شەهید فەتاح وەك پاڵەوانێكی لێهاتوو چەكی لە شان كرد و وێرای پێشمەرگەكانی دیکە لەڕێزی دەفتەر کە دوایە سازمانی خەبات ی کوردستانیان دامەزراند، لە بەرانبەر هێرشی ناڕەوای دوژمندا وەك قەڵایەكی قایم و لەبن نەهاتوو ڕاوەستاو پیلانەكانی دوژمنی پوچەڵ دەكردەوە، هەتا لە ڕۆژی 20/ خەرمانان/1358 لە كاتێكدا شان بە شانی برا پێشمەرگەكانی كوردستان مۆڵگەی دوژمنیان لە بستامی سەر شێوی سەقز گەمارۆ دابوو بە گوللـەی دوژمنان پێكراو شەهید بوو و بە خوێنی گەشی لاپەڕەیەكی تری مێژووی خەباتی گەلەكەمانی نەخشاند.\nهەزاران سڵاو لە گیانی پاك و پیرۆزی شەهید فەتاح و سەرجەم شەهیدانی کوردستان\nڕێکه‌وت: 2020-09-09 20:00:25


لە شاری سلێمانی خۆپیشاندان دەستیپێکرد – لڤین پرێس\nبەشێک لە لایەنگرانی پارتی کرێکارانی کوردستان (پەکەکە)، بە دروشمی لەدژی داگیرکاریی با هەموومان کوردستان بپارێزین، ڕێپێوانێکی جەماوەری لە شاری سلێمانی دژی داگیرکاریی دەوڵەتی تورک و خیانەتی پارتی دەستیپێکرد.\nبەدەستپێشخەری سەکۆی دژی داگیرکاریی، لە ساڵڕۆژی جیهانی دژی داگیرکارییدا، لە شاری سلێمانی ڕێپێوانێکی جەماوەری بە دروشمی “لەدژی داگیرکاریی با هەموومان کوردستان بپارێزین” لەشەقامی سەهۆڵەکەوە دەستیپێکرد تا باخی گشتی بەردەوام دەبێت.\nوەک میدیاکانی نزیک لە پەکەکە بڵاویان کردۆتەوە، لە ڕێپێوانەکەدا ژمارەیەکی بەرچاو لە جەماوەری شاری سلێمانی، کوردانی هەرچواربەشی کوردستان، نوێنەری بەشێک لە پارت و ڕێکخراو و کۆمەڵە سیاسی و مەدەنییەکان بەشدارییان کردووە، دەیان چالاکوانی نێودەوڵەتی لە وڵاتە جیاوازەکانی ئەوروپا و ئەمریکا و بەریتانیاوە بەشداری ڕێپێوانەکەیان کردووە.\nخۆپیشاندەران وێنەی شەهیدانی مەدەنی و گەریلا و شەرڤانیان بەرزکردووەتەوە، کە لە ئەنجامی بۆردوومان و هێرشەکانی دەوڵەتی تورک شەهیدبوون، هەروەها دروشمی بمرێ خیانەت و بڕوخێ داگیرکەر دەڵێنەوە.\nژماره‌یه‌ك كۆچبه‌ر دیپۆرتی شاری هه‌ولێر كرانه‌وه


بەهۆی لێدوانەکانی ئەردۆغانەوە، فەرەنسا باڵیۆزی خۆی لەتورکیا بانگ دەکات\n2020-10-24 22:05 150 جار بینراوە کۆمێنت\nئەمڕۆ شەممە 24 ی تەشرینی یەکەم، فەرەنسا بڕیاریدا باڵیۆزی خۆی لەتورکیا بانگ بکات، ئەوەش پاش لێدوانەکانی رەجەب تەیب ئەردۆغان سەرۆکی تورکیا کە تێیدا رەخنەی توندی لە ئیمانۆیڵ ماکرۆن سەرۆکی فەرەنسا گرتبوو.\nئەمڕۆ، ئەردۆغان، سەرلەنوێ هێرشیکردەسەر ماکرۆن و فەرەنسای بەوە تۆمەتبارکرد کە " لەپشت هەموو ئەو کارەسات و داگیرکارییەوەیە کە لە ئازەربایجان دەگوزەرێت".\nئەردۆغان لەمیانەی وتەکانیدا پرسیاری ئەوەی کرد " کێشەی ماکرۆن لەگەڵ ئیسلامدا چییە؟.. ماکرۆن پێویستی بەچارەسەری ئەقڵی هەیە".\nئەردۆغان رایگەیاند کە سیاسەتەکانی ئەوروپا لەدژی ئاینی ئیسلامی ناڕوونن، وتیشی: هەڵکوتانەسەر مزگەوتێک لەبەرلین لەلایەن پۆلیسی ئەڵمانیاوە، بەڵگەیە لەسەر هەنگاونانی فاشیزم لەوڵاتانی ئەوروپا بۆ قۆناغێکی نوێ.\nچەند رۆژێک لەمەوبەر، ئیسلامییەکی تووندڕەو لەپاریسی پایتەختی فەرەنسا هێرشیکردەسەر مامۆستایەک بەناوی "سامۆیڵ باتی" و بەچەقۆ سەربڕی، لەدژی ئەوەی مامۆستاکە کاریکاتێری پێغەمبەری ئیسلامی پێشانی خوێندکارەکانی دابوو.\nئەو رووداوە، لەنێوخۆی فەرەنسادا ناڕەزایی و کاردانەوەی زۆری لێکەوتەوەو سەرۆکی فەرەنساش لەپای ئەو رووداوە رەخنەی توندی لەئیسلام و ئیسلامییەکان گرت.\nسەرچاوە: سایتی " روسیا الیوم"


سەرۆکی ڕووسیا فەرمانی ڕاگرتنی گەشتە ئاسمانیـیەکانی وڵاتەکەی بۆ میسر دەکات\nسەرۆکی ڕووسیا فەرمانی کردووە گەشتە ئاسمانیـیەکانی وڵاتەکەی بۆ میسر ڕابگیرێن، پاش ئەوەی دەزگای ئاسایشی فیدراڵی وڵاتەکەی ئەو پـێشنیارەی کردبوو لە ئەنجامی زیادبوونی گومانەکان کە فڕۆکەکەی ڕۆژی شەممە لە سینای میسر کەوت لە ئەنجامی کارێکی تێرۆرستی بووبێت.\nدمتری پـێسکۆڤ گوتەبێژی کرملێن ئەمڕۆ هەینی ڕایگەیاند ڤلادیمیر پـوتن پـێشنیارەکەی ئەلێکزاندەر بۆرتنیکۆڤ سەرۆکی دەزگای ئاسایشی فیدراڵی پەسەندکرد و فەرمانی بە لایەنە پەیوەندیدارەکانی حکومەت کردووە ئەو پـێشنیارە جێبەجێ بکەن.\nبڕیارەکەی پـوتن پاش 3 کاژمێر لە لێدوانێـکی ئەلێکزاندەر بۆرتنیکۆڤ هات کە لە کەناڵێـکی تەلەفیزیۆنی وڵاتەکەی گوتبوی پـێویستە گەشتە ئاسمانیـیەکانی ڕووسیا بۆ میسر ڕابگیرێن هەتا هۆکاری کەوتنی فڕۆکەکە ڕوون دەبێتەوە.\nپـێشنیاری ئەم کاربەدەستەی ڕووسیا پاش ئەوە هات کە کاربەدەسـتانی باڵای هەر یەک لە ئەمەریکا و بەریتانیا دوێنێ پـێنجشەممە ڕایانگەیاند بە دوری نازانن باڵی سەر بە داعشی میسر لە پشت کەوتنی فڕۆکەکەوە بێت.\nهەرچەندە هێشـتا هیچ بەڵگەیەک نیـیە بیسەلمێنێت کەوتنی فڕۆکەکە لە ئاکامی کارێکـی تێرۆرسـتیـیەوە بووە، بەڵام داعش چەندان جار بەرپـرسیارێتی خۆی لێ ڕاگەیاندووە. لە ڕووداوەکە 224 کەس گیانیان لەدەسـتدا، لەوانە 17 کەسیان منداڵ بوون.


هەواڵ / کوردستان :: 12/01/2020 :: 261 جار بینراوە\nبەڕێوەبەری گشتی تەندروستی هەڵەبجە ئاشکرای کرد: ئەمڕۆ 12ی کانونی دووەمی 2020 وەزارەتی دارایی حکومەتی هەرێم و وەزارەتی تەندروستی سەرجەم رێکارەکانی ناردنە دەرەوەی 53 بەرکەوتووی چەکی کیمیاییان بە کۆتا گەیاند کە بۆ هەر سێ پارێزگای هەڵەبجه و سلێمانی و هەولێرە.\nئازاد مستەفا، بەڕێوەبەری گشتی تەندروستی هەڵەبجە بەدواڕۆژی راگەیاند: دوای ئەوەی لەلایەن لیژنەیەکی پسپۆڕەوە ژمارەیەک لە بەرکەوتووانی چەکی کیمیایی هەڵەبجە دیاریکران کە دەبێت رەوانەی دەرەوە بکرێن، ئەمڕۆ لە وەزارەتەکانی دارایی و تەندروستییەوە سەرجەم نووسراو و رێکارەکانی تایبەت بەو بابەتەیان بە کۆتا گەیاند.\nئاماژەی بەوەشکرد: ئەو بەرکەوتووانەی کە رەوانەی دەرەوە دەکرێن ژمارەیان 53 بەرکەوتووە کە 35 بەرکەوتوویان لە لایەن لیژنەیەکی بەڕێوەبەرایەتی گشتی تەندروستی هەڵەبجە و 18 بەرکەوتووشیان لەلایەن کۆمەڵەی قوربانیانی کیمیابارانەوە دەستنیشان کرا بوون کە هەر سێ پارێزگاکانی هەولێر و سلێمانی و هەڵەبجە دەگرێتەوە.\nبەڕێوەبەری گشتی تەندروستی هەڵەبجە ئەوەشی خستەڕوو: هەفتەی داهاتوو ئەو 53 بەرکەوتووەی چەکی کیمیایی رەوانەی دەرەوە دەکرێن، ئەوەش بەمەبەستی وەرگرتنی چارەسەر و ئەنجامدانی نەشتەرگەری بۆیان و بینینەوەی پزیشکەکانیان لە ئێران.


مرۆڤ لە نێوان دین و ئیماندا\nمرۆڤ هیچ سەردەمێکی لە بیر نایەت کە ژیانی پەتی بووبێت لە خورافات ، ئەفسانە، ئایین و دین، ئەوە تایبەتمەندی مرۆڤە کە بە بێ هێزێکی مەعنەوی توانای ڕووبەڕوو بوونەوە لە گەڵ مەترسیەکانی ژیانی ڕاستەقینە و زیندووی خۆی و هەروەها ژیانی پاش مردنی نەبووە و بۆ خۆ ئارام کردن و دڵنیایی دانەوەی دەورووبەر و کۆمەڵگەکەی بەرامبەر بە ترسەکانی و پرسیاری ڕووداوە سروشتیەکان، ناچار بووە کە وەڵامێکی هەبێت تا بتوانێت وزەی ژیانی تێدا بێت و لە ترس و نەزانیندا نەتۆقێت.\nبۆ سەرکەوتن بە سەر ترس و بۆ ئارام کردنەوە، مرۆڤ دیرۆک و ئەفسانە و ئایینە جۆراوجۆرەکانی خولقاند کە هەم بۆ دڵنەوایی خۆیی و کۆمەڵگە مرۆییەکان و هەمیش بۆ ڕێکخستن و بەڕێوەبردنی کۆمەڵگەی مرۆیی بەکاری بهێنێت، پێویست بوو کە داهێنەری مەرامێکی ئایینی بێت کە بتوانێت ژیانی خۆی پێ ڕێک بخات و بۆ بەرگری کردن لە ئاسایشی کۆمەڵایەتی و پاراستنی کۆمەڵگەکەی لە کۆمەڵگەی دوژمن، بیانوویەکی هەبێت کە سەرەوەی هێزی بینینی گشتی بێت کە نەتوانرێت بە ئاسانی بکەوێتە بەر گومان و ڕەخنە و خۆ دزینەوە لە یاساکانی، تا هەم کاریگەری هەبێت بۆ بەهێز بوون بەرامبەر بە ترس و هەمیش ترسێنەر بێت بەرامبەر بە سەرکێشی لە یاسا و دەستدرێژی بۆ سەر مافی گشتی و بزوێنەرێک بێت بۆ بەرگری کۆمەڵایەتی و سیاسی کۆمەڵگە و خێڵ و نیشتمان یان هاندەرێک بێت بۆ دەستخستنی سوودی فراوانتر بە داگیر کردنی خاک و ئاوی کۆمەڵگەکانی تر لە ژێر باوەڕ و دیرۆک و ئەفسانە و ئایینی جیاواز و بە بیانووی دۆژمنایەتی خوداکان یان ئایین و دینەکان. مێژووی مرۆڤ لێوانلێوە لە ئەو جۆرە لە هەڵوێستی ئایین و دینەکان بە ئەم سەردەمەیشەوە.\nگەرچی درێژە دان بەم بابەتە پێویستی بە کردنەوەی فراوانتر هەیە بەڵام لێرە مەبەستمان کردنەوەی ئەو دەلاقەیە کە مرۆڤ لە دین و ئیماندا چۆن هەڵوێستی هەیە؟ دین یان ئیمان کامیان بەرهەمهێنی ئاسایش و هێمنی و پێکەوە ژیان و خۆشەویستین؟\nلە ڕاستیدا هەموو ئەفسانە خۆرافیەکان و ئایین و دینەکان باس لە بەخشینی هێمنایەتی و تەناهی بۆ کۆمەڵگەی مرۆڤایەتی دەکەن و بانگەشەی بەرهەمهێنانی خۆشەویستی لە نێوان مرۆڤەکان بە هەموو ڕەنگ و فیکرە جیاوازەکانەوە دەکەن بەڵام لە واقیع و کردەوەشدا دەبینین کە هەر لە سەرەتای مێژووەوە و بە شەڕی خوداکانی ئەفسانەکان تا شەڕی سەردەمدارانی دینە ئاسمانیەکان ژیانی مرۆڤ پڕ بووە لە داستانی شەڕ و سەرکەوتن و کوشتن و خوێنڕێژی و بە ژیانی ئەم سەردەمەشەوە دەبینین کە هەمان داستان دووبارە بووەتەوە. هەمان کوشتن و هەمان داگیر کردن و ڕاوڕووت کردنی لایەنگرانی ئایین و مەزهەبەکانی تر بووەتە بەرهەمی سەپاندنی دید و بۆچوونە دینداریەکان. دین گەرچی بەرنامەیەکە بۆ ئیماندار کردنی ئینسان بەلام لە هەمان کاتدا بووەتە کەرەستەیەک بۆ داگیر کردن و سوتاندن و کاولکاری و کوشتن و بندەست کردن و ملکەج کردن. هەموو ئەمانە دژی ئەو پەیامانەی دینەکان و مەزهەبەکانە، کە مۆژدە و بەڵێنی ژیانێکی پڕ لە تەناهی و هێمنی و خۆشەویستی بۆ مرۆڤەکان دەدات.\nدین ڕوویەکی ئاشکرای هەیە کە دەتوانێت ڕاست بێت یان هیچ ڕاستیەکی تێدا نەبێت، دەتوانێت کەسی دیندار ڕاستگۆ بێت یان هیچ باوەڕی بە دین و بەرنامە دینیەکان نەبێت و تەنیا لە بەر قازانج و بۆ گەیشتن بە مەرامی دڵخوازی تاکە کەس و گرووپ دین وەک کەرەستەیەک بەکاربێنێت و بە ئاشکرایش ئەرکە دینیەکان جێبەجێ بکات، لێرە تەنها بەرهەمی تاکی دیندار و کردار و کردوەی و ئامانج و دەستکەوتەکانی دەرخەری ئەو ڕاستیە دەبێت کە پەیامی ئایین و دینەکەی چۆناوچۆن دەگوازێتەوە بۆ هێمنایەتی و خۆشەویستی نێوان مرۆڤەکەن بە هەموو ڕەنگ و دەنگ و فیکرە جیاوازەکانیەوە.\nزۆر جار کە باس لە دین دەکرێت باسی ئیمانیش دەکرێت، دین ڕووی ئاشکرای هەیە کە ئەرکەکانی دەبێ بە ئاشکرا کردەوەیی بکرێت و کرداری بەرهەستی هەیە و ڕۆژانە دەبینرێت کە کەسەکان ڕایی دەکەن، بەڵام ئیمان لە ڕاستیدا بابەتێکی تەواو جیاوازە لە کردەوەی ئاشکرا و بەرهەستی بوون، ئیمان لە دڵدایە و دیار نییە بەڵام بە هەمان شێوە کە دینەکان بەرهەمی بەرهەستیان هەیە لە کۆمەڵگەدا بە هەمان شێوە ئیمان بەرهەمی هەیە کە تاکەکان بەرجستەی دەکەنەوە ئەویش هێمنایەتی کەسی ئیماندار و بوونی خۆشەویستی بۆ هەموو گیاندار و خولقێنراوێکە کە لە کردەوە و کردارە بەرهەستەکانی کەسی ئیماندار دەر دەکەوێت و خاوەن ڕەوشتێکی دەکات کە خۆشەویستی و بەزەیی و ڕێز دەبێتە سەرەکیترین و دواهەمین هەڵوێستی لە هەڵسووکەوتی لە گەڵ هەموو مرۆڤ و گیانلەبەر و ژینگەیدا. لێرەدا مرۆڤ نرخی خۆی دەبێ بزانێت لە نێوان دین و ئیماندا، دین وەک کەرەستە و ئیمان وەک ئامانج، کامیان دەتوانێت خولقێنەری خۆشەویستی و هێمنی و تەناهی بێت؟


گوێ بۆ مناڵەكەت بگرە، زانیاری دروست و ڕاستی بەرێ، قەلەقیەكەی خۆتی بۆ مەگوێزەرەوە. ئەبێ ڕەچاوی ئەم سێ خاڵە بكەی كاتێك وەڵامی مناڵەكەت ئەیەیتەوانێ سەبارەت بە كۆڤید ١٩.\nكاری تۆ وەك دایك و باوك یان كەسێكی پێگەشتوو دڵنیای و هێمنی، ڕاگرتنی بەلانسی هەستەكانی مناڵەكانە.\nگوێگر و وەلامدەرەوە و تێبینیكارێكی باشبە:\nئێستا زۆربەی مرۆڤەكان دڵەڕاوكێی خێرای بڵاوبوونەوەی ڤایرۆسی كۆرۆنان. ئەو هەموو هەواڵ و ڕاپۆرتانەی مێدیاكان و ئەو گۆڕانە گەورەیەی لە ژیانی ڕۆژانەیا ڕووئەیا چەندین بیر و پرسیار و هەستی جۆراوجۆر لای مناڵیش بەئاگا ئەهێنێ.\n*گەورەكان لە دڵەڕاوكێی بەردەوامان و دوو دڵ و سەرقاڵی كۆرۆنان.\n*هەواڵ و ڕاپۆرتە زۆرو زەوەندەكان، ڕەفەی بەتاڵی كۆگاكان، مرۆڤەكان بە كەمامە و دەستكێشەوە، ژمارەی توشبووان و مردووەكان....هتد.\n*چالاكییە ڕاوەستاوەكانی ڕۆژانە، گەورەكان كە لە ماڵەوەن و ناچنە سەر كار، فێرگەو باخچە داخراوەكان، هێزە زۆرەكانی پۆلیس و ئاسایش لەسەر شەقام و لە ناو كۆڵانەكان.\n*ڤایرسێكی كوشندە بە خێرایی بڵاوئەبێتەوە كە دیارنیە و كەسیش نازانێ كەی و چۆن تووش ئەبێ.\nگرنگترین بەشی كۆمەڵگە و نەوەی دواڕۆژ كە مناڵانن، هەمیشە لە كاتی شەڕو ئاشوبوو بڵاوبوونەوەی پەتا و چەنگە دەرونییەكانا، جا بە مەبەستبێ یان بێ مەبەست لەنازیان كەم ئەبێتەوانێ، گۆڕانكاری بەسەر ڕەفتاری گەورەكانا وایان لێئەكات هەست بە دڵەڕاوكێیەكی زۆر بكەن و لەناو زەریایەك پرسیاری بێ وەڵام و تۆقێنەرا بوخلێنەوە.\nنە دەزگانی ڕاگەیاند بەرنامەی گونجاویان هەیە بۆ مناڵان و نە ڕەچاوی ئەوەش ئەكەن كە مناڵی خێزانی ڕۆژهەڵات هێندەی گەورەیەك گوێ بۆ هەواڵ ئەگەر نەشگرێ بەڵام هەر ئەیبیستێ، نە تۆڕە كۆمەڵایەتییەكان گونجاوە بۆ مناڵان، نە بەشێكی زۆری دایكان و باوكانی كۆمەڵگەش نە گوێ بۆ پرسیاری مناڵ ئەگرن نە گرنگیش بە وەڵامەكانیان ئەیەن و نە بیریشی ئەكەنەوە پێش ئەوەی وەڵامی ئەو پرسیارە بەنەوانێ، كە بۆ پەروەردەی مناڵ لە باشترین ژەمە خۆراك و جڵ و بەرگی گرانبەهاو و گەشت و سەیران گرنگترە. فێرگەو باخچەكانیش داخراون، ئەمانە هەمووی پێكەوە ترس و تۆقینێكی زۆر ئەخەنە دڵی مناڵانەوە كە ئەگەر وەڵامی گونجاو وەرنەگرن دوورنیە تووشی گرێی دەروونیبن.\nترس و دڵەڕاوكێی مناڵ شێوازی جیاوزی هەیە، هەندێكیان ئەڵێن كە ئەترسن. بەڵام ئەتوانی بەشیوەیتریش بزانی ئەگەر نەشڵێ ئەترسم. هەندێ مناڵ قەلەقیان پێوەدەرەكەوێ كە لە كاتی ئاساییا نیانە، واز لەو شتانە ئەهێنن كە پێشتر كردوویانە، دەست لەیاری كردن هەڵەگرن، كۆنترۆڵیان بەسەر خۆیانا نامێنێ و گوێناگرن و زۆر هار ئەبن و ئەگرین و دەنگ بەرزەكەنەوانێ، هەندێ پرسیارەكەن كە پێستر نەیان كردووە بۆ نمونە (پرسیار لە تاك بە تاكی خێزانەكە ئەكەن لە كوێن یان لە كوێ بوون). هەندێ مناڵ خەوی ئەزڕی یان هەر ناتوانێ بخەوێ و خەوەكەی پچڕ پچڕئەبێت. هەندێ مناڵ پرسیارێكی ئێجگار زۆرەكەن و هەندێكیشیان هەوڵئەیەن كە بە هیچ جۆرێ خۆیان لە قەرەی پرسیار كردن نەیەن، ئەمانە ئەو نیشانانەن كە كاتێ لە مناڵەكەتا بینیت ئەبێ ڕاستەوخۆ هەوڵبەی لێی نزیك بیتەوە تا وەلامی پرسیارەكانی بەیتەوە.\nكاری تۆی پێگەشتوو ئەوەیە كە بتوانی بەلانسێ بدۆزیتەوە بۆ هاوكاری كردنی منالەكەت یان مناڵەكان. ئەگەر وەڵامدانەوەی دروستی پرسیارەكان بۆ هەندێك مناڵ هاوكاری كردن بێ، ئەوا بە هەمان شێوەش دانبەخۆداگرتن و چاوەڕوانی كردن و پەلە نەكردن لێی تا مناڵەكە بتوانێ بیر بكاتەوە لەو شتانەی قەلەقیان كردووە و هێمنبی لەگەڵیا تا ئەیان دركێنێ، ئەوەش هیچی لە وەڵامدانەوەی پرسیارەكانی كەمتر نیە.\nهەر مناڵێك جیاوازتر لە مناڵانیتر كاردانەوەو پرسیاری بۆ دروست ئەبێ ئەوەش ئەگەڕێتەوە بۆ تەمەن و ڕێڕەوی ژیانی ڕۆژانەی. بەڵام هەندێ شتی گرنگ هەن ئەبێ بیری لێبكەیتەوە پێش ئەوەی وەڵامی مناڵەكەت بەیتەوە سەبارەت بەم ڤایرۆسە و ڕووداوەكانی تریش.\nگوێ لە مناڵەكەت بگرە و پرسیاریشی لێبكە: مناڵی قۆناغەكانی باخچە واتە پێش تەمەنی چوونە قوتابخانە زیاتر وا هەستەكەن كە شتێك هەیە ناوی "كۆرۆنا"ڤایرۆسە، لەبەر ئەوە نازانین كە ئایا دڵەڕاوكێیان هەیە یان نا؟ هەرچەنە لای هەندێ مناڵەكان بیر و پرسیاری زۆر دروست ئەبن.\nوەك گەورەیەك ئەركی سەرشانی تۆیە كە تێبگەی بە باشی وە بە بە هێمنی لێیبكۆڵیتەوە كە ئایا مناڵەكەت چۆن هەست ئەكات، تا ئەگەر پێویستی بە یارمەتی تۆ هەبێ تا بتوانێ زاڵبێ بەسەر دوو دڵی و هەستەكانیا.\nسەبارەت بە مناڵی بچكۆلەتر، ئەوەی پێویستە ئەوەیە كەمێك لێی نزیك بیتەوەو لە باوشتا ئارامی بەیتێ تا بزانی چ پرسیارێكی لا دروست بووە تا وەڵامی بەیتەوانێ. بەڵام بۆ مناڵی گەورەتر ئەبێ پرسیاری كۆنكرێتی لێبكەی تا هەستبكا كە گرنگی پێئەیرێ.\nمناڵەكان لەگەڵ پرسیارەكانیانا بە تەنیا جێمەهێڵن: بۆ مناڵ زۆر قورسترە لەگەورە كە هەوڵەكان هەڵسەنگێنێ. كە ئایا هەواڵەكە ئاساییە یان شتێكی ترسناكە؟ ئیتر لێرەوە ڕۆڵی گەورەیە كە یارمەتی مناڵەكان بەن. وە لەوەش گرنگتر ئەوەیە كە مناڵەكان بەجێنەهێڵرێن بەتەنیا یان بەیەكەوە تا خۆیان لەهەواڵەكان تێبگەن و لێكدانەوەی بۆ بكەن چونكە تێگەشتن و لێكدانەوەی مناڵ زیاتر نزیكە لە فەنتازی.\nوا هەست مەكە كە مناڵ تەنها بیر لە خۆی ئەكاتەوانێ: مناڵەكان جیاوازن لە شیوازی بیركردنەوەیان وە چۆن و بیر لە چی ئەكەنەوە هەمووی ئەگەڕێتەوانێ بۆ هەندێ هۆكار لەوانە:\n*تەمەنی مناڵەكەو چۆنیەتی و جۆری ژیانی لە ڕابردوو لە ئێستایا.\n*ڕووداوەكانی پێشوو كە بینیونی كاریگەری زۆر لەسەر دروست بوونی جۆرێتی پرسیار دروست ئەكەن بۆ نمونە ئەگەر پێشتر خۆی یان هاوڕێیەكی یان كەسێكی خێزانەكەی نەخۆشی هەبووبێ.\n*ئەو مناڵانەی كە پێشتر لە قەلەقی و دڵەڕاوكێیا ژیاون ئەوا ترس لە ڤایرۆسی كۆرۆنا ئەبێتە درێژەپێدەری دڵەڕاوكێ و دوو ڵیان لە ترسێكی نادیار كە پێشتر تیا ژیاون.\n*هەندێ مناڵ تووشی هیچ ترس و دڵەڕاوكێیەك نابن كە ئەمانیش دوو جۆرن: یەكەمیان بەهۆی ئەوەی كە لە ژیانێكی ئارام و هاوسەنگا ئەژین و زوو بەزوو وەلامی گونجا و و ڕاست بۆ هەرپرسیارێك وەرەگرێ كە لای دروست ئەبێ. دووەمیان خراپترینە و كە هیچ جۆرە پرسیارێك ناكا نە لە سەردەمی كۆرۆنا و نە پێشتریش كە ئەمەیان ئەبێ سەردانی پزیشكی مناڵانی پێبكرێ.\n*ئەو مناڵانەی كە لە خێزانێكا ئەژین و ئەزانن دایك و باوكیان بەهۆی كۆرۆناوە كارەكەیان لەدەست ئەیەن و باری ئابوری و بژێوی ژیانیان ئەكەوێتە مەترسیەوە ئەبێ هێمن بكرێنەوە ڕوونكردنەوەی پێویست وەرگرن.\n*ئەو مناڵانەی پێشتر نەخۆشی بۆ ماوەییان هەیە بۆ نمونە وەك شەكرە یان شێرپەنچە تووشی بێ متمانەی و دڵەڕاوكێی زیاتر ئەبن.\nئارامی و دڵنیای و سنورداركردن: وەك كەسێكی پێگەشتوو كە ئارامی و دڵنیای و كۆنترۆڵ كردنی هەستی مناڵەكان كاری تۆیە بۆیە ئەبێ بزانی كە مناڵەكە چەن ئەزانێ و چیشی پێویستە. پرسیاری لێبكە كە ئایا بیر لەچی ئەكاتەوانێ؟ پرسیارەكانی چین و بۆ، وە چۆن بۆی دروست بوون؟\nئەگەر مناڵەكە دڵەڕاوكێی هەبێ ئەوا بزانە هۆكارەكەی چیە؟ ئایا ترسی هەیە خۆی تووشبێ بە كۆرۆنا؟ یان باپیرو نەنك و كەسێكی نزیك تووش ئەبێ؟ ئایا ئەترسێ خورادن نەمێنێ؟ ئەبێ تێیگەیەنی كە ئەتوانێ لەبارەی هەر شتێكەوە قسەی لەگەڵ بكەیت و وەڵامی ئەیەیتەوە بێ توڕەبوون چونكە هیچ پرسیارێك هەڵە نیە، ئەگەرچێ لەوانەیە وەڵامی هەموو پرسیارەكانیش لانەبێ.\nگرنگە بیر لەوە بكەیتەوە كە وەڵام و قسەكردن لەگەڵ مناڵا سنورداربێ چونكە درێژەدان بە قسە پرسیاری زیاتر دروست ئەكا چونكە مناڵ زۆر خێراتر پرسیاری لا دروست ئەبێ كە تۆ فریای بیركردنەوەو وەڵام دانەوە بكەوی. پرسیارە بێ كۆتاییەكانی مناڵان لەوانەیە هۆكارێكبێ بۆ ئەوەی هەوڵی كۆنترۆڵ كردنی خۆیبات. بیر لەوە بكەرەوە كە لەوانەیە دلەڕاوكێكەی كەمبكەیتەوە بەڵام مەرچ نیە بتوانی پشكۆی پرسیارەكانی خامۆش بكەی. ئەگەر هەر زانیت كە مناڵەكە ناتوانێ لە قەلەقی و دڵەڕاوكێ ڕزگاریبێ ئەوا ئەبێ هەوڵبەی چوارچێوەیەك یان سنورێك بۆ پرسیارەكانی دانێی تا وا هەست نەكا تەنانەت تۆش بێ وەڵامی تا بێ هیوانەبێ.\nزانیاری بەرێ و هێمنی كەرەوە: زانیاری ڕاست و دروست بە بە مناڵەكان بەڵام لەوە زیاتر نا كە پێویستە بیزانن. ئەگەر خۆش زانیاری دروست لانیە و خۆو پرچەكی زانیار نەكردووە ئەوا هەوڵبە پێكەوە لەگەڵ مناڵەكەیا تەماشای هەواڵ و دەنگ و باسەكان بكەن، چونكە لەو كاتەیا پرسیاری بۆ دروست ئەبێ كە ئەتوانن پێكەوە وەلامەكەی لە هەواڵەكان وەرگرن و باسی ئەوە بكەن كە گوێتان لیئەبێ لە هەواڵەكان، خۆ ئەگەر پرۆگرام و هەواڵ و دەنگ و باسی تایبەت بە مناڵ هەبێ ئەوە زۆر باشترە.\nهەوڵبە ئەو هەواڵ و دەنگ و باس و خواس و قسانەی مناڵەكان گوێیان لێئەبێ و هەستی پێئەكەن لێێ تێبگەن، بە واتایەكی تر لەبەرچاوی مناڵانا هەموو شتێ مەڵێن كە پێویستناكا مناڵان گوێیان لێیبێ و بیزانن. مەرج نیە هەموو سەری كاتژمێرێ گوێ لە هەواڵ بگرن بەڵكو ئەبێ هەوڵ بەن كاتێ مناڵكان ئەخەون یان بەهەر هۆكارێك بێ لە ژوورەوە نین ئنجا گوێ لە دەنگ و باس بگرن.\nتێبگەیەنە كە هۆكاری باس كردنی كۆرۆنا بەو چڕییە تەنها لەبەر ئەوە نیە كە زۆر ترسناكە و بێ چارەیە بەڵكو داخستنی بازاڕەكان و ڕاگرتنی گەشتەكان و نەچوونە دەرەوەو داخستنی فێرگەو باخچەكان بۆ سەركەوتنە بەسەر ڤایرۆسەكەیا چونكە ئەوە ڕێگای ڕاستە بۆ دووركەوتنەوە لە پەتاكە، هەروەك چۆن خێزانیش پیویستی بەوەیە ناو بەناو پێكەوەبن لە ماڵەوە لێك نزیكیربن.\nزۆر گرنگە كە مناڵەكان لەوە تێگەیەنرێن كە تۆی گەورە بەرپرسیارییەتیت هەیە، بۆی باس بكە كە تۆ بەرپرسیاریەتی گەیاندنی هەواڵی نوێ و هەیە و ئاگاداری گۆرانكارییەكانی، هەر لەبەر ئەوەش پێویست ناكا خودی مناڵ چاودێری ڕووداوەكان بكات، چونكە كەسێكیتر گەورە و پێگەشتوو ئەو كارە بە ئەنجام ئەگەیەنێ و زانیاری پێویستیش ئەگەیەنێ بە مناڵ. بەڵام گرنگە ناو بەناو دانیشی لەگەڵی و زانیاری بەیتێ تا متمانەو پێبكات.\nقەلەقی و دوو دڵی و دڵەڕاوكێی خۆتی بۆ مەگوێزەرەوە: زۆ گرنگە كە كاتێك تووشی دڵەڕاوكێ ئەبی گرنگی بەوە بەی كە مناڵ هەست پێنەكا. چونكە تێگەشتنی ئەوان بۆ بابەتەكان بە هیچ جۆرێ وەك كەسێكی گەورە نیە، لەبەر ئەوەی تەمەنیان كەمە دنیا دیدە نین بۆیە هەموو شتێك نوێیە بۆیان وە هەمیشە "یەكەم تەجروبە قورسترینە". لەبەر ئەو هۆكارە ئەگەر خۆت قەلەقی لەدەستدانی كارەكەتی یان ئەترسی كەسێكی نزیك لەدەست بەی یان هەر شتێكیتر ئەوا هەوڵبە كاتێك باسی بكە كە مناڵی لێنەبێ.\nهیوای پێببەخشە: باسی ئەوەی بۆ بكە كە جیهان هەمووی وەك یەك تیم پێكەوە كارەكان بۆ لەناوبردنی ئەم پەتایە لە داهاتوویەكی نزیكا پێكووتە "ڤاكسین"ێك یەتە بەرهەم. كاتێك بە پێكووتەكە كوترای ئیتر ڤایرۆسەكە ناتوانێ كەس بكوژێ، وە پێشی بڵێ زۆربەی ئەوانەی كە لە ئێستایا تووش بوون چاكئەبنەوانێ. زیاتر باسی شتە پۆزەتیڤەكانی بۆ بكە نەك پێچەوانەكەی.\nدەستبەرداری ڕۆتینەكانی پێشتر مەبن: هەوڵبە ژیانی مناڵەكەت هەر وەك پێشتر بڕوا بەڕێوە تا ئەو شوێنەی لە دەسەڵاتی تۆیایە. یارمەتی مناڵبدە كە فۆكوس بخاتە سەر شتێكیتر دوور لە كۆرۆنا. هانیبەو ئاسانكاری بۆ بكە تا چالاكی و جوڵەی هەبێ وە گرنگتریشە ئەو چالاكیانەبن كە پێشتر كردوونی هەروەك وەك چۆن چالاكی نوێش بە كەڵكە.\nهەواڵ و دەنگ و باسەكان داخەن، تەلەفۆنەكانتان بكوژێنەوە، تەماشای پرۆگرامی شاد و سەرنج ڕاكێش بكەن. پێكەوە گفتوگۆ بكەن، پێكەوە هاوكاری كاری ڕۆژانە بكەن، پێكەوە گەمە و یارییە كۆنەكانی سەردەمی مناڵی خۆتان لەگەڵ مناڵەكانتانا بكەن و سوود لەم كاتە وەرگرن تا خێزانەكەتان زیاتریەكی خۆشبووێ و پەیوەندییەكان توندو تۆڵتربن و هاوبەشییەكانتان زیاتربن.